Тошкентлик қаллоб аёл дугонасини Малайзияга олиб бориб, 6 минг долларга сотиб юборди\n15:46 / 07.09.2015\nТошкентлик қаллоб аёл дугонасини Малайзияга олиб бориб, 6 минг долларга сотиб юборди. Бу ҳақда “Огоҳ” газетаси хабар берди.\nЛекин Куала-Лумпурга келгач, Борисова дугонасига нисбатан қўпол муносабатда бўла бошлаган. Дастлаб унинг паспортини тортиб олган, сўнг Алихон исмли эркакка 6 минг долларга сотиб юборган. Алихон Валентиновани фоҳишалик билан шуғулланишга мажбур қилган. Бу ҳолат 3 ой давом этган.\nНиҳоят, ўзи ҳам мусофир бўлган бир хорижлик инсон қизга раҳм қилиб, уни Ўзбекистон элчихонасига олиб келиб қўйган. Валентинова Ўзбекистонга қайтариб юборилган. Унинг гувоҳлиги асосида Борисова қўлга олиниб, жазога тортилган.


Ургутдаги икки кишлок можароси: нуронийлар узаро муроса йулини кидиришлари керак эмасмиди?\n07.09.2020\tЖамият Comments Off on Ургутдаги икки кишлок можароси: нуронийлар узаро муроса йулини кидиришлари керак эмасмиди?\nСунгги бир неча кун ичида Kun.uz тахририятига Ургут туманидаги «Камонгарон» ва «Вагашти» махаллалари фукаролари томонидан мурожаатлар булмокда. Улар юбораётган видеолардан англаш мумкинки, икки махалла уртасида зиддият келиб чиккан. Хуш, аслида Ургутда нима буляпти? Масала нахотки икки махалланинг ёши улуглари, фахрийларнинг аралашуви, ташаббуси билан хал булмаса? Биз масалани урганиш учун Ургут …\n07.09.2020\tИктисодиёт Comments Off on Дунёдаги энг киммат реза мева — голубика хакида биласизми? Уни сиз хам етиштиришингиз мумкин\nИнсон саломатлиги учун фойдали ва иктисодий жихатдан юкори самарали усимликлар хакидаги маълумотларни укувчилар эътиборига хавола этиб келаётган Kun.uz бу сафар кимматбахо реза мева – голубика хакида маълумотларга тухталади. Бугунги кунда голубика дунё бозоридаги энг киммат резавор хисобланади. Шу туфайли уни етиштириш хажмини ошириш Узбекистон иктисодиётига факат фойда олиб келади. Бу …\nБугундан бир катор объектлар фаолиятига рухсат берилди\n07.09.2020\tЖамият Comments Off on Бугундан бир катор объектлар фаолиятига рухсат берилди\nУзбекистонда бугундан бошлаб катор фаолият турларига рухсат берилди. Узбекистонга коронавируснинг кириб келиши ва таркалишининг олдини олиш юзасидан чора-тадбирлар дастурини тайёрлаш буйича Республика махсус комиссияси шу хакда карор кабул килганди. 5 сентябрдан бошлаб умумий овкатланиш объектлари (ресторан, кафе, ошхона, чойхона) фаолиятига рухсат берилди. Бунда ушбу объектлар куйидаги санитари талабларига риоя этиши талаб этилади: …\nССВ: Дезинфекция туннеллари – коронавирусга карши энг фойдасиз чора\n07.09.2020\tЖамият Comments Off on ССВ: Дезинфекция туннеллари – коронавирусга карши энг фойдасиз чора\nПрофессор Илмира Розикова дезинфекция туннелларининг инсон организмига зарарли томонлари хакида гапириб, давомий ишлатилган хар бир кимёвий модда инсон организмида аллергик холатларни келтириб чикаришини кайд этди. «Коронавирусга карши курашилаётган бир пайтда, курилаётган хар бир чора-тадбирнинг фойдалилиги, самарадорлигини урганиш, айникса, ахамиятлидир. Лекин профилактика максадида кулланадиган айрим чоралар самарасиз эканини, кайтага салбий окибатлари …


Амударёда ҳоким ўринбосарлари ва раҳбар кадрлар учун семинар ташкил қилинди- Kruz.uz\nАмударёда ҳоким ўринбосарлари ва раҳбар кадрлар учун семинар ташкил қилинди\n11:24, 29.05.2018 1243 0 Амударё тумани\nМаҳаллий ижроия ҳокимиятининг қуйи бўғинларида мамлакатимизнинг барча соҳаларида амалга оширилаётган ислоҳотларнинг самарали ва тизимли ижросини таъминлаш, аҳолининг турмуш даражасини ва сифатини оширишда бевосита туман ва шаҳар ҳокими ўринбосарларининг касбий маҳорати, масъулияти ва жавобгарлигини ошириш бўйича белгиланган вазифаларни амалга ошириш мақсадида Pеспубликамиз ҳудудидаги барча туманларда ўқув-семинар ташкил этилмоқда. Бу ҳақда "amunews.uz" хабар бермоқда.\nТуманимизда ҳам 23-25 май кунлари туман ҳокими ўринбосарлари ҳамда уларнинг мажмуаларига тегишли давлат ва жамоат ташкилотлари раҳбарлари, ҳокимлик мутахассислари учун ўқув-амалий семинар ўтказилди. Уч кун давом этган ўқув-семинар машғулотларида иштирокчилар 6 гуруҳга бўлинган ҳолда касбий маҳоратини оширдилар.\nЎқув-семинар зарур жиҳозлар билан таъминланган хоналарда белгиланган ўқув-дастур асосида туманнинг ижтимоий-иқтисодий ривожлантириш кўўрсаткичлари, ўзига хос хусусиятлари ва муаммоларига доир мавзулар бўйича ўтказилди. Мавзуларни тингловчиларга етказишда интерактив мулоқот, савол-жавоб ва кейс-стади, ақлий ҳужум, кичик гуруҳларда ишлаш ва ўйин усулларидан фойдаланилди.\nТингловчилар томонидан берилган таклифлар ва кўтарилган муаммолардан келиб чиқиб “Йўл харита”лари ва иш режалари ишлаб чиқилди. “Йўл харита”сининг ижро механизмлари ва мониторинги ҳам эътибордан четда қолмади. “Йўл харита”лари ва иш режаларининг бажарилишини тизимли ташкиллаштириш бўйича ҳоким ўринбосарларига кунлик, ҳафталик, ойлик “календарь иш режалари” тайёрлаб берилди.\nЎқув-семинар машғулотларини Тошкент Педиатрия тиббиёт институти Нукус филиали ва Қорақалпоқ Давлат университетининг маҳоратли педагог ўқитувчилари олиб бордилар. Машғулотлар давомида барча тингловчилар зарур билимларни олиб, амалий кўникмаларга эга бўлдилар.\nЎқув-семинар якунига бағишланган тадбирда туман ҳокими С.Йўлдашев иштирок этди ва педагог-ўқитувчиларга ўз миннатдорчилигини билдириб, ҳокимлик томонидан тайёрланган дипломларни топширди.\n23:33, 30.06.2020 1971\n23:32, 27.06.2020 1353\n10:32, 22.06.2020 2090\n09:51, 18.06.2020 714\n18:57, 16.06.2020 4205\nФарғона Янгиланиш шиддати музқаймоқ 2 млн сўм камера Flash Гулназ Утепова Олий ҳарбий божхона институти DJ халқаро турнир\n13:23, 08.07.2020 3499


Касильяс фаолиятини А Серияда давом эттириши мумкин\n20 февраль, 2018, 09:35\nИспаниялик афсонавий дарвозабон Икер Касильяс Португалия чемпионатидан Италия А Сериясига кўчиб ўтиши мумкин.\nCalciomercato нашри тарқатган хабарга кўра 36 ёшли посбон ҳали бутсаларини михга илмоқчи эмас. Унинг агенти эса мижозига А Серия клубларидан жамоа изламоқда. Таъкидлаш лозимки ёзда “Порту” билан шартномаси якунланадиган футболчига шунингдек АҚШ чемпионатидан ҳам жиддий таклифлар бўлмоқда.\nЭслатиб ўтамиз, Касильяс 16 мавсум “Реал” сафида ўйнаганидан сўнг 2015 йил “Порту”га кўчиб ўтган эди. У жорий мавсум Португалия чемпионатида жами 18та учрашувда иштирок этган ва ўз дарвозасидан 11та гол олиб чиқишга мажбур бўлган.


Олий мукофот — XUTBA.UZ\n21 04 2018 - 5:30 / - Мақола\nМана, бир неча ойлардан бери кутилган кунларга ҳам етиб келдик: ҳадемай Ўзбекистон Қуръон мусобақасининг республика босқичи бошланади. Бу кунларни нафақат юртимиздаги, балки қўшни давлатлар ва дунёнинг кўп минтақаларидаги мусобақани кузатиб келаётган Қуръон мухлислари интиқлик билан кутиб туришибди. Айни пайтда кўпчилик мусобқа сўнгида ғолиб қандай аниқланиши билан ҳам қизиқяпти. Шу сабабли мавзуга бироз ойдинлик киритишни лозим топдик.\nБу йилги Ўзбекистон Қуръон мусобақасида «Олий мукофот» соврини жорий этилмоқда. Шу ҳақда кўпиликка қисқача тушунтириш бериш лозим.\nМаълумки, мусобақа ҳифз ва тиловат йўналишларида ўтказиляпти ва ҳар бир йўналиш 3 тоифага бўлинган:\nМусобқанинг аввалги 2 босқичи – туман-шаҳар ва вилоят босқичларида кўрик шу йўсинда ўтказилгач, республикада биринчи рақамли ғолибни аниқлаш масаласи кўндаланг бўлди. Айрим кишилар мазкур 3 тоифани бирлаштириб юбориш таклифини айтди. Бу иш кўп жиҳатдан ноқулайлик келтириб чиқариши аниқ эди. Чунки маълум йўналишдаги ишлирокчилар учала ўринни ҳам эгаллаб олиши мумкин. Бунда қолган икки йўналишдагилар учун республикада ҳеч қандай ўрин насиб бўлмайди. Шу боис энг яхши ечим сифатида «Олий мукофот» усулини қўллаш маъқул топилди. Унга кўра мусобақа шу босқичгача қандай келган бўлса, шундай давом этади: ҳар бир йўналишдаги гуруҳларда алоҳида 1, 2 ва 3-ўринлар бўлади ва улардан қайси бири энг юқори балл олса, ўша Олий мукофот соҳиби деб топилади.\nБу билан низо ва оғринишнинг олдини олиш баробарида юртимизда ўтказилаётган Қуръон мусобақасининг савиясини халқаро мусобақалар даражасига олиб чиқишга ҳаракат ва унинг ҳар жиҳатдан адолатли бўлишига эришиш назарда тутилди.\nОлий мукофот фақат ҳифз йўналишида бўлади ва эркагу аёллар учун жорий этилади. Шунда ўлкамизда ўтказилаётган бу йилги Қуръон мусобақасида аёллардан бир киши, эркаклардан бир киши Олий мукофотга сазовор бўлади. Ўйламизки, бу тадбир барчага маъқул.\nМусобақаларда шу каби «Олий мукофот» совринини ажнабий тилда «Гран-при» деб аташади. «Гран-при» (энг олий соврин) атамаси илк бор Францияда 1721 йили муомалага киритилган ва Франция фанлар академиясида математика ҳамда бошқа илмларнинг ривожида катта ўрин тутган. Бу мукофотлаш тури спортга 1805 йили Францияда ўтказилган от чоптириш мусобақаси орқали кириб келган.\nБиринчи рақамли мукофотга нисбатан Гран-при атамасини қўллаш 19-аср ўрталаридан халқаро майдонга кенг ёйила бошлади ва 1901 йили илк бор автопойга ғолибларини тақдирлашда қўлланилди. Аста-секин бу атама бошқа спорт мусобақаларда, адабиёт ва санъатга оид танловларда ҳам қўлланиладиган бўлди.\n«Гран-при» – бир тур мусобақанинг турли йўналишлари бўйича энг юқори ўрин соҳибига бериладиган мукофот бўлиб, у одатда бир турдаги мусобақада йил мобайнида бошқа ҳеч кимга берилмайдиган энг олий соврин ҳисобланади. Бу соврин мусобақанинг барча босқичларида олган баллари жамланганда энг юқори кўрсаткични қайд этган иштирокчига берилади. Халқаро миқёсдаги мусобақаларда соврин ҳам жаҳон андозаларига кўра энг юқори, бирор мамлакат миқёсидаги танловда эса шу минтақа қаричи билан ўлчанганда энг олий даражада бўлиши талаб қилинади.\nБиз бу йилги имкониятлардан келиб чиқиб «Олий мукофот» ва унга ҳужжат сифатида «Олий даражали диплом»ни республика босқичида энг юқори балл олган иштирокчига беришни лозим топдик. Аллоҳ насиб қилса, келгуси йилларда иштирокчининг Қуръон мусобақасининг барча босқичларида олган баллари йиғиндисини инобатга олиб, шу асосда «Олий ўрин»ни белгилаш ниятидамиз. Ўйлаймизки, бунда мусобақанинг савияси янада ортади, иштирокчилар ҳар бир босқичга кўпроқ эътибор билан тайёргарлик кўради ва провард кўзланган мақсадга эришиш муваффақиятли кечади.\nАллоҳ таолодан барча иштирокчиларга куч-қувват ва тавфиқ сўраб қоламиз.\nКАЛИТ СЎЗ: Ислом динининг моҳияти, китоб, қуръон, соғинч, Соф ислом, фурқон, шукр\nАЛЛОҲНИНГ ЗИКРИ БИЛАН ҚАЛБЛАР ОРОМ ОЛУР


Жигар хасталигига етакловчи 8та оддий сабаб\n10:30 / 18.09.2019\nЖигарни ишдан чиқарувчи омиллар биргина алкоголни кўп истеъмол қилиш билан чекланмайди. Баъзида ширинликхўрлик ҳам етарли сабаб бўла олади.\nАгар сизга қуйидаги бир қарашда беозор бўлиб туйилган одатлар таниш бўлса, жигар безовта қилишига ҳайрон бўлмаса ҳам бўлади.\n1. Ширинликка ўчлик\nРационда шакар керагидан ортиб кетиши нафақат кариес ва ортиқча вазн йиғилишига элтувчи муқаррар йўл, балки жигарнинг алкоголсиз ёғланиши касаллиги омили ҳамдир. У ўз навбатида цирроз ва рак илдиз отишига туртки бўлади.\nБундан ташқари, хавф жуда катта. Америка клиник озиқланиш журнали ташкиллаштирган тадқиқот натижаси: ширинликлар ҳисобига кунига ортиқча 1 000 калория олувчи инсонларнинг атиги 2 фоиз қисми вазн ортишидан азият чекишади, аммо уларнинг 27 фоизида ҳаёт учун хавфли бўлган жигар ёғланиши аниқланади.\n2. Чанқоқни ширин газланган ичимликлар билан қондириш\nЖигарда ёғ тўпланишининг асосий сабабчиси фруктозадир — оддий углеводларнинг табиатда кенг тарқалган тури. Тозаланган шакарнинг тахминан 50 фоизи фруктозадан иборат. Аммо анъанага кўра, нисбатан соғлиққа фойдаси кўпроқ деб ўйланадиган шакар ўрнини босувчи маҳсулотларда фруктоза миқдори анча баланд. Улар:\nширин мевалар — асосан узум, банан, шафтоли.\nШунингдек, фруктозанинг керагидан ортиқ миқдорини ширин газли ва энергетик ичимликларда учратиш мумкин. Тадқиқотлар шуни кўрсатадики, шу каби ичимликка ружу қўйган катталар ва болалар жигарнинг алкоголсиз ёғ касаллиги ва унинг асоратларидан сезиларли даражада кўп азият чекишади.\n3. Ортиқча вазндан қутулишга хоҳиш йўқлиги\nҲозирги кунда ўзини борича севиш урфга кирган. Аммо бунинг бошқа қўшимча эффектлари ҳам мавжуд. Хусусан, ортиқча вазн йиғилиши жигарнинг алкоголсиз ёғ босиши касаллиги хавфини оширади. Турли тадқиқотларда ортиқча вазндан азият чекувчи катта ёшли инсонларнинг 25 фоиздан 90 фоизгача қисмида ушбу хасталик аниқланган.\n4. Қоринда ёғ йиғилишига толерант муносабатда бўлиш\nЁқимтойгина кўринган қоринча, яъни белга ортиқча сантиметрлар қўшилиши ҳам вазн ортиши билан тенг миқдорда хавфлидир. Сизнинг умумий тана вазнингиз нормада бўлиб, аммо қорин соҳангизда керагидан ортиқ ёғ тўпланиши кузатилса, бу висцерал вазн йиғиш касаллиги бўлиши мумкин.\nПресс мушакларида жойлашиб ички органларни қамраб олувчи ёғ висцерал ёғ деб аталади. У гормонал фонни ўзгартиради ва жиддий касалликларнинг бир бутун қатори келиб чиқиши хавфи ортади:\nметаболик синдром ва қандли диабетнинг иккинчи тури;\nюрак коронар касаллиги;\nЖигарнинг алкоголсиз ёғ касаллиги хавфи ортиши ушбу ёқимсиз рўйхатни тўлдиради.\n5. Витаминларга бўлган иштиёқ\nҲозирги кунда дорихоналар турли мультивитамин қўшимчалари билан тўлиб тошган. Аммо ёдда тутингки, уларни зинҳор назоратсиз, терапевт билан маслаҳатлашмасдан қабул қилманг.\nҚайсидир витамин миқдори ошиб кетиши сизга фойда эмас, фақатгина зарар келтириши мумкин. Жумладан, жигар учун энг хавфлиси танада А витамини миқдори нормадан ошишидир (кунига 12 000 мкг ёки 40 000 МЕ кўп витамин қабул қилиш). Гипервитаминоз жигарни оғир токсик шикастлаш, унинг ҳажми ортиши ва циррозга етаклаши хавфи бор.\n6. Ҳар қандай оғриқларни парацетамол билан даволаш\nАксарият одамлар парацетамолни бош оғриғи, ҳарорат ва тиш зирқирашида ҳам ёрдамга келувчи хавфсиз оғриқ қолдирувчи деб ҳисоблашади. Кўп жиҳатдан бу ҳақиқат: препаратни ўз йўриқномасига биноан қабул қилинса, у катта эҳтимол билан асқотади, зарар келтирмайди. Аммо сиз тавсия этилган дозадан ошириб юборсангиз, бу жигар зарарланишига сабаб бўлиши мумкин: аҳамиятсиз ва деярли сезилмайдиган туридан оғир жигар етишмовчилиги ва ҳаттоки ўлимгача.\nШунга боғлиқ равишда озиқ-овқат маҳсулотлари ва медикаментлар сифатини санитар назорат қилувчи АҚШ Бошқармаси огоҳлантиради:\nПарацетамол қабул қилишда йўриқномада белгиланган миқдорига амал қилинг. Ҳеч қандай ҳолатда уни ошириб юборманг.\nДори воситасини йўриқномада кўрсатилгандан кўп вақт давомида қабул қилманг.\nПарацетамол сақловчи турли дори воситаларини бир вақтда ичманг. Масалан, шамоллашга қарши бир дори ва бош оғриғи учун бошқа дори ичсангиз ва уларнинг иккисининг таркибида ҳам парацетамол мавжуд бўлса, жигарни зарарлаш хавфи ортади.\n7. Фастфуд тановул қилишга берилиш\nКартошка фри, чипслар, попкорн, крекер, маргариндан тайёрланган пишириқлар ва бошқа фастфудлар трансёғларга ўта бой. Улар юқорида таъкидланганидек, ортиқча вазн, семириш ва жигарнинг алкоголсиз ёғ касаллигига омил сифатида саналади.\n8. Кўп бўлмаган миқдорда алкогол истеъмол қилиш\nКўп ичиш жигарга зиён келтириши янгилик эмас. Бироқ «кўп ичиш» нисбий тушунчадир.\n10:40 / 01.09.2019\nЖигар нега оғрийди ва нима қилиш керак?\n09:10 / 17.02.2019\nШифокорлар жигар фаолиятида ёрдам берувчи 7 маҳсулотни маълум қилишди\n07:21 / 17.12.2018\nЖигарни яхшиловчи ва ортиқча вазнни ташлашга ёрдам берувчи маҳсулот маълум қилинди\n15:15 / 12.09.2018\nЖигарнинг кутилмаган «душманлари»


Ёрингизни яхши биласизми? - 15 Сентября 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2016 » Сентябрь » 15 » Ёрингизни яхши биласизми?\nЖуфти ҳалолимизга оила қўрғонимизнинг устуни, фарзандларимизнинг отаси, суянчиғимиз деб қарашга одатланганмиз. Аммо шундай дақиқалар бўладики, турмуш ўртоғимизни умуман танимай қоламиз! Худди ёнимизда бутунлай бегона кимса ўтиргандек... Сиз ҳам шундай вазиятга ҳеч тушганмисиз?! Келинг, қуйидаги тест ёрдамида ёримиз билан қанчалар яқин эканлигимизни аниқлаймиз!\n1. Сизга эрингиз шахсий сирларини ишониб, айтиб берадими?\n2. Жуфти ҳалолингизга хуш келадиган рангни биласизми?\n3. Сизнингча, турмуш ўртоғингиз тушкунликка тушганида ёки асабийлашаётган вақтида ўзини қўлга олишни биладими?\n4. Эрингизнинг вазни ҳозирда неча килограмм эканлигидан хабардормисиз?\n5. Сизнинг қайси фазилатларингизни умр йўлдошингизнинг кўпроқ қадрлашини биласизми?\n6. Энди эса аксинча, сизнинг қайси хатти-ҳаракатларингиз эрингизни ғашини келтиришини айта оласизми?\n7. Жуфтингиз айнан қайси таомни иштаҳа билан истеъмол қилишини биласизми?\n8. Ҳар кимнинг ўзига хос нозик жиҳатлари бўлади. Турмуш ўртоғингиздаги ана шундай томонларни сизга ошкорми?\n9. Куннинг исталган вақтида сиздан умр йўлдошингиз нима билан банд эканлиги сўралса, ўзингизни «Аниқ жавоб бера оламан», деб ҳисоблайсизми?\n10. Эрингиз нималардан қўрқиши ёки қандай ҳолатлар уни безовта қилиши мумкинлигини биласизми?\nҳар бир «ҲА» деб берган жавобингиз учун — 5 балл, «ЙЎҚ» жавоби учун эса — 0 баллдан ёзинг.\nТабригимизни қабул қилинг! Сиз ҳақиқатан ҳам турмуш ўртоғингизни феъл-атворини беш бармоғингиздек биласиз. Унинг кўнглини олиш йўлларидан хабардорсиз. Бу эса сизнинг нақадар тадбиркор, сабр-тоқатли ва эрингизни чин дилдан севишингиздан дарак беради. Ёки бу натижага узоқ йиллар давомида бирга яшаб, тажриба тўплаб эришгансиз. Ҳар икки ҳолатда ҳам келажакда сизни бахтли ҳаёт кутаётганини аниқ айта оламиз!\nЯхши натижа, аммо бундан ҳам яхшироқ бўлиши мумкин! Жуфтингиз феълидаги кўп жиҳатлар сизга аён. Лекин бу билан сиз уни ҳар томонлама биламан деб айтишингиз учун эрталик қилади. Маслаҳатимиз, унинг фазилатларига ҳам эътиборли бўлинг!\nОилангиз ҳақида шундай дейишимиз мумкин: бир эркак ва аёлни мажбурлаб, бир кемага ўтказишган-у, узоққа сафарга жўнатишган. Бирга тинчликда яшаш учун улар бир-бирининг феълини ўрганишдан бошқа чора топа олмаган. Сизга бу таърифлар мос келадими? Сиз севимли ёр бўлиб яшашни истамайсизми? Маслаҳатимиз, эрингизни қизиқишлари, орзу-умидлари, мақсади ҳамда келажак режалари билан танишинг!\n20 баллдан кам.\nАгар яқиндагина оила қурган келинчак бўлмасангиз, ўзингиз учун SOS тугмачасини босинг! Эрингиз билан бутунлай қизиқмаслигингиз яхшиликка олиб келмайди. У билан кўпроқ мулоқотда бўлишга ҳаракат қилинг. Акс ҳолда, бир-бирингиз учун бегоналарга айланиб қолишингиз ҳеч гап эмас!


Британия Бош вазири АҚШга сафар қилади\n26 октябр 2021, Тошкент вақти: 17:52\nБуюк Британия Бош вазири Дэвид Камерон АҚШ президенти Барак Обама билан учрашиш мақсадида бугун Вашингтонга сафар қилади.\nБу Камероннинг Бош вазир лавозимида АҚШга қилаётган биринчи сафаридир.\nОқ уй расмийларининг билдиришича, Афғонистон масаласи бугунги учрашув диққат-марказида бўлади. Бироқ кузатувчилар фикрича, Оқ уйдаги учрашувда British Petroleum ширкатига тегишли нефт платформасида рўй берган авария оқибатларини бартараф этиш масаласи ҳамда 1988 йилги Локерби фожиасида айбланган шахсни озод этишда British Petroleum ширкатининг Британия ҳукуматига босим ўтказганига оид тахминларнинг ҳам муҳокама этилиши кутилмоқда.\nЯқинда бир қатор нашрлар Ливияда йирик нефт шартномаларини қўлга киритиш мақсадида BP ширкати "Локерби бомбачиси" номи билан танилган Магроҳийнинг озод этилиши учун лоббичилик қилгани хусусида хабар тарқатди.\nАҚШ Сенати аъзолари Маргоҳийнинг озод қилинишида Британия нефт ширкати иштироки юзасидан текширув ўтказиш чақириғи билан чиқмоқдалар.\nЛивия фуқароси Абдулбосит Магроҳий 1988 йилда Шотландиянинг Локерби шаҳарчаси устида йўловчи самолётини портлатганликда айбдор деб топилиб, 2001 йили умрбод қамоқ жазосига ҳукм қилинган эди. Локерби фожеасида жами 270 киши нобуд бўлган. Ўтган йил Шотландия ҳукумати инсонпарварлик нуқтаи назаридан саратон касалига чалинган Магроҳийни озод қилган эди.


Ўзбекистон-Покистон ҳамкорлиги кенгаймоқда\n18:03 / 11.04.2017\nАллом Иқбол номидаги “Лаҳор” халқаро аэропортида 5 апрель куни Ўзбекистон дипломатик миссияси томонидан “Ўзбекистон ҳаво йўллари” авиакомпаниясининг Тошкент-Лаҳор йўналиши бўйича биринчи рейси қабул қилинишига бағишланган тантанали маросим бўлиб ўтди.\nШу куни Ўзбекистон элчихонаси МАКнинг Лаҳор шаҳридаги ваколатхонаси билан махсус учрашув ташкил этди. Унда иштирокчилар Ўзбекистонда олиб борилаётган ижтимоий-иқтисодий ва демократик ислоҳотлар жараёни билан таништирилди.\nТадбир давомида Тошкент, Самарқанд, Хива, Бухоронинг диққатга сазовор жойлари ҳақидаги ҳужжатли фильм намойиш этилди. Алоҳида видео-тақдимотда Ўзбекистоннинг туристик соҳаси ривожи, замонавий меҳмонхона мажмуалари ривожланиши, транспорт ва сервис инфратузилмаси ҳақида маълумот берилди.\nЎзбекистон Покистон ҳамкорлик


МИБ ходимлар ойлигидан коммунал тўловлар учун олдиндан ҳақ ундириш режимини кучайтирмоқда\n27 июл 2021, Тошкент вақти: 09:52\nЎзбекистон аҳолисидан коммунал тўловларни ундириш¸ дебиторлик қарзлари кўпайиши олдини олиш мақсадида Мажбурий ижро бюроси барча корхона ва ташкилот раҳбарларига ўз ходимлари ойлигидан газ¸ электр ва сув учун мунтазам ҳақ ундиришни йўлга қўйиш талаб этилган расмий сўров юбормоқда.\nЎтмишда, асосан, давлат бюджетидан ойлик берувчи муассасаларгагина тааллуқли бўлган бу талаб¸ бугунга келиб¸ “мулкчилик шаклидан қатъий назар”¸ барча ташкилот¸ корхона ва ширкатларга қўйилмоқда.\nОзодлик гаплашган айрим хусусий ширкат эгалари¸ ҳар бир ходимнинг ҳисоб рақами рўйхатини тузиб бериш ва улардан ҳар ойда белгиланган миқдордаги тўловларни ойликдан ундиришга розилик берувчи тилхат ëзидириб олиш талаб қилинаëтганини билдирди.\nБу жараëн анчадан бери бораëтганини билдирган МИБ расмийси эса¸ жараëнни қонунчиликка мослаш мақсадида¸ тилхатларнинг “ўз ихтиëримга кўра”¸ деб ëздириб олинаëтганини таъкидлади.\nТошкент вилояти МИБ мутасаддиси жўнатган талабнома\nОзодликка 13 август куни нусхаси юборилган расмий ҳужжатга Ўзбекистон Бош прокуратураси ҳузуридаги Мажбурий ижро бюроси Тошкент вилояти бошқармаси бошлиғининг 1-ўринбосари З.Раҳимов имзо қўйган.\nМажбурий ижро бюросининг Тошкент вилоят бошқармаси томонидан хусусий ширкатлардан бири раҳбарига юборилган талабнома нусхаси.\nАвгуст ойи бошида хусусий ширкатлардан бирига жўнатилган расмий мактубда Ўзбекистон президентининг 2017 йил 29 май кунги 5959-сонли фармони¸ ҳамда Адлия вазирлигида 2001 йилнинг 15 май куни рўйхатга олинган 1031-сонли Низом тилга олинади. Айни пайтда хат мазмунидан¸ унинг 2017 йилнинг 7 ноябрида ўтказилган Вазирлар Маҳкамаси йиғилишида МИБга берилган топшириқ ижроси экани англашилади.\nТалабномада айтилишича¸ тилга олинган расмий ҳужжатларда ҳар бир корхона раҳбарига ўз ходимлари рўйхатини “Ўзбекэнерго” ва “Ўзтрансгаз” акциядорлик ширкатларига тақдим қилиш ва бу рўйхатни ҳар уч ойда янгилаб туриш юклатилган.\nБу рўйхатга¸ ходимлар ҳисоб рақами илова қилиниши лозимлиги¸ алоҳида таъкидланади.\nОзодлик боғланган айрим хусусий ширкат эгалари¸ бу рўйхатга киритилганлар ойлигидан ҳар ой бошида коммунал тўловлар учун 100 минг сўмдан олиб қолинаëтганини билдирди.\nОзодлик билан микрофонсиз гаплашган Мажбурий ижро бюросининг Тошкент вилояти бошқармаси расмийларидан бири¸ бундай талабномаларнинг анчадан бери тарқатилаëтганини тасдиқлади.\nРасмийга кўра¸ бу жараëн Вазирлар Маҳкамасининг 2001 йилги 1031-сонли Низомига асосан амалга оширилмоқда:\n“Ҳовли ëки домда яшашидан қатъий назар¸ иш берувчи отида кўчмас мулк расмийлаштирилган ҳар бир ходимидан ҳар ой коммунал тўловни ундириб бериши шарт. Қонунчиликка кўра¸ суд қарорисиз ҳеч ким шахснинг банк ҳисобидан пул ундира олмайди. Шунинг учун корхона раҳбарлари ўз ходимидан “фалон ҳисоб рақамимдан ойига фалонча пул ундиришингизни сўрайман” деган тилхат ëздириб олиши керак. Яъни бу одатдагидай¸ мажбурий-ихтиëрий. Ушлаб қолинган бу пул “қозон”дан керакли ташкилотлар ҳисобига ташланади”.\nБу расмийнинг таъкидича¸ МИБ ташкил этишда кўзда тутилган асосий вазифалардан бири – аҳолининг коммунал тўловлар учун қарздорлигини ëпиш муаммоси ҳалигача ҳал бўлмаган ва ишловчилар ойлигидан ҳар ой бундай тўловларнинг ундирилиши¸ келажакда ана шундай қарздорлик йиғилиб қолмаслиги олдини олишга қаратилган:\n“Ҳеч ким бировнинг пулини тортиб олаëтгани йўқ. Бу предоплата аслида. Ишлатганига пул шу тўловлардан олинади. Қолгани¸ тураверади. Бу ҳам давлатга¸ ҳам истеъмолчининг ўзига яхши. Давлат ўз бюджетига тушумларни қандайдир қилиб таъминлаши керакку!”.\nЎзбекистон Президенти Шавкат Мирзиёев Вазирлар Маҳкамасининг 2017 йил 14 январида бўлиб ўтган кенгайтирилган мажлисида жами 18 триллион сўмлик дебитор қарздорликдан 11 триллион сўми ёки 60 фоизи охирги 3 йил мобайнида чўзилиб келаётгани тўғрисида гапирган ва ҳукумат олдига бу қарзларни зудлик билан ундиришни топширган эди.\nҲозирча бу қарздорликнинг қанча фоизи ундирилгани ҳақида расмий маълумот эълон қилинмади.\nОта-онасининг қанча қарзи борлигини билиб келиш ўқувчиларга уй вазифаси қилиб берилди


Тошкент шаҳри карантин бўйича янги тартибга кўра иккинчи тоифадаги - «сариқ» ҳудуд ҳисобланади. Бу ҳақда Ўзбекистон Республикасига коронавируснинг кириб келиши ва тарқалишини олдини олиш юзасидан чора-тадбирлар дастурини тайёрлаш бўйича Республика махсус комиссиясининг ахборотида маълум қилинган.\nУнга кўра, биринчи – «қизил» тоифадаги ҳудуд – сўнгги 14 кун ичида коронавирус инфекциясига чалинган шахслар аниқланган ҳудудлар - Қорақалпоғистон Республикаси, Андижон, Наманган, Фарғона, Самарқанд, Тошкент, Бухоро ва Сирдарё вилоятлари. Бунда «қизил» ҳудудда мавжуд карантин чекловлари сақлаб қолинади ҳамда вазиятга қараб қайта кўриб чиқилади.\nИккинчи – «сариқ» тоифадаги ҳудуд – сўнгги 14 кун давомида коронавирус инфекциясига чалинганлар аниқланмаган, бироқ ушбу касалликка чалинган ва даволанаётган беморлар мавжуд бўлган ҳудудлар - Сурхондарё, Хоразм вилоятлари, Тошкент шаҳри. «Сариқ» ҳудудларда айрим чекловлар сақлаб қолинади.\nУчинчи – «яшил» тоифадаги ҳудуд – коронавирус инфекциясига чалинган шахслар аниқланмаган ёки аниқланган шахслар тўлиқ соғайган) ҳудудлар - Навоий, Жиззах ва Қашқадарё вилоятлари.


1.Синов муддатини ўтаетган ходимга ойлик иш ҳақи қандай миқдорда белгиланади? 2.Ходим синов муддатини ўтай олмаса, ишдан бушатилган вақтда компенсация пули тўланадими? Меҳнат шартномаси тугатилаётганда меҳнат дафтарчасига қандай ёзув киритилади (яъни раҳбар мехнат дафтарчасига МКнинг 87 моддасини киритишга ҳаклими)?\nЯнги ходимни икки ойлик синов муддати билан ишга кабул килдик (мехгат шартномасига асосан).\nI. Шуни таъкидлаш лозимки, дастлабки синов муддати уч ойдан ошиб кетиши мумкин эмас (МКнинг 85-моддаси).\nДастлабки синов даврида ходимларга меҳнат тўғрисидаги қонун ҳужжатлари ва корхонада ўрнатилган меҳнат шартлари тўлиқ татбиқ этилади(МКнинг 86 - моддаси)\nДемак, синов муддати даврида ходимга белгиланган меҳнат нормаси ва меҳнат вазифалари тўлиқ бажарилганда унинг меҳнат ҳақи штат жадвалида тегишли лавозим бўйича белгиланган миқдордан оз бўлиши мумкин эмас.\nII. Меҳнат шартномасини бекор қилиш ишга қабул қилиш ҳуқуқига эга бўлган шахслар томонидан амалга оширилади ва буйруқ билан расмийлаштирилади(МКнинг 107-моддаси 1-қисми).\nДастлабки синов муддати тугагунга қадар ҳар бир тараф иккинчи тарафни уч кун олдин ёзма равишда огоҳлантириб, меҳнат шартномасини бекор қилишга ҳақлидир. Бундай ҳолда иш берувчи меҳнат шартномасини синов натижаси қониқарсиз бўлгандагина бекор қилиши мумкин(МКнинг 87-моддаси 1-қисми).\nМеҳнат шартномасини бекор қилиш тўғрисидаги огоҳлантириш муддатини қисқартиришга фақат шартнома тарафларининг келишуви билан йўл қўйилади (МКнинг 87-моддаси 2-қисми).\nИш берувчининг буйруғида меҳнат шартномасини бекор қилиш асослари ушбу Кодекснинг 87-моддаси таърифига тўла мувофиқ ҳолда ёзилиб, Кодекснинг тегишли моддаси (87-моддаси) далил қилиб кўрсатилади.\nМеҳнат шартномаси синов натижаси қониқарсиз бўлганлиги муносабати билан бекор қилинганда ходимга тегишли иш ҳақи(МКнинг 110-моддаси) ва фойдаланилмаган таътиллар учун пуллик компенсация (15 кун, ёки ундан кўпроқ ишланганда) тўланади(МКнинг 141, 151-моддалари).\nХодимнинг меҳнат дафтарчасига “Меҳнат шартномаси бекор қилинди” деган ёзув киритилиб – меҳнат шартномасини бекор қилиш асослари (сабаблари) меҳнат дафтарчасига ёзилмайди(МКнинг 81-моддаси).\n1. Синов муддатини ўтаётган ходимларга моддий ёрдам пуллари бериш мумкинми? 2. Синов муддатини ўтаётган ходимларга чорак якунлари бўйича ва байрамлар муносабати билан мукофотлар бериш мумкинми ёки уларга маълум вақт ишлагандан кейин ёҳуд синов муддати тугагандан кейин бериладими?\nБюджет корхонасида ишлайман. Бизнинг корхонамизда янги ишга қабул қилинаётган ходим буйруқ бўйича бир йил синов муддати билан ишга қабул қилинади. ... Далее\n«Иш берувчи» ва «Ходим» ўртасидаги оғзаки келишувга мувофик, ходим Тошкент шахридаги ЎзР Миллий Университет хузуридаги "Маълумотлар ҳавфсизлиги сохасида кадрларни кайта тайёрлаш ва малакасини ошириш маркази" да касбий тайёргарлик курсида ўқиб келгандан сўнггина корхонада "Маълумотларни химоя қилиш мухандиси" вазифасига тайинланиши лозим эди.... Далее


yaypan.uz - Ўзбекистон туманида “Ёшлар дафтари”даги йигит-қизлар субсидия асосида мини-инкубаторларга эга бўлишди\nЎзбекистон туманида “Ёшлар дафтари”даги йигит-қизлар субсидия асосида мини-инкубаторларга эга бўлишди\n2022-01-14 18:25:47 45\nЎзбекистон туманида ижтимоий кўмакка муҳтож, “Ёшлар дафтари”га киритилган йигит-қизларни ҳар томонлама қўллаб-қувватлаш, уларнинг бандлигини таъминлаш, доимий даромад манбаига эга бўлишларига кўмаклашиш юзасидан белгиланган муайян тадбирлар давом эттирилмоқда.\nБугун ҳам ана шундай ёшларнинг бир гуруҳига ўз истак ва ҳунар кўникмаларига асосан замонавий мини-инкубаторлар субсидия асосида бепул топширилди.\nЁшларга ушбу жиҳозларни топшириш жараёнида ундан фойдаланиш тартиб ва усуллари ҳақида дастлабки тушунтиришлар берилиб, келгусида ҳам ишни тўғри йўлга қўйиш мақсадида мутахассисларнинг маслаҳатлари бериб борилиши таъкидланди.\n- Ҳозир уйда 15 та товуқ боқамиз. Паррандаларни парваришлаш, жўжа очтириб, уларни кўпайтиришга ўзим қизиқаман. Эндиликда, бундай қулай имконият орқали ишим янада юришади. Чунки, инкубатор усулида маълум даврда, хоҳлаганча жўжа олиш имкони бор, - дейди “Намуна” МФЙнинг Бодомзор маҳалласида яшовчи 23 ёшли Отабек Абдуқаххоров.\nБироз қунт ва қизиқиш орқали уй шароитида ҳам муносиб даромад олишда асқотадиган ана шундай мини-инкубаторлар рўйхатга олинган ёшларнинг 31 нафарига шу кунларда тарқатилиши белгиланган.


Оила тузилишнинг ҳуқуқий асослари — KUKALDOSH.UZ\nОила тузилишнинг ҳуқуқий асослари\nМаълумки ибтидоий жамоа тузумидан бошлаб никоҳ муносабатлари мавжуд. Илк даврда одамлар билар-билмас эр-хотин, ота-она, фарзанд туйғуларини ҳис қилиб, бир-бирлари орасида бурчларини ҳам бажарар эдилар.\nОила бу ота-она, эр-хотин, фарзандлар ва қариндош-уруғлардан тузилган уюшма бўлиб, оила аъзолари ўртасида мулкий ва шахсий ҳуқуқ, мажбуриятларни вужудга келтиради. Оила, давлат ҳимоясидадир.\nОиланинг давлатимизнинг келажагидаги ўрнига кенг баҳо бериб, асосий қонун Конституциянинг «Жамият ва шахс» бобида оила жамиятнинг асосий бўғини эканлиги, у давлат муҳофазасида бўлиш ҳуқуқига эга эканлиги тасдиқланган.\nОила муносабатлари «Ўзбекистон Республикаси Оила кодекси» билан тартибга солинади. Бу муносабатлар никоҳ, эр-хотин, ота-она, фарзандлар, оиланинг бошқа аъзолари ўртасидаги муносабатлардир.\nОила қонунларнинг асосий вазифалари оилани мустаҳкамлашдан, оилавий муносабатларни ўзаро муҳаббат, ишонч ва ҳурмат, ҳамжиҳатлик, бир-бирига ёрдам бериш ҳамда оила олдида унинг барча аъзоларининг масъуллик ҳисси асосида кўришдан, бирон-бир шахснинг оила масалаларига ўзбошимчалик билан аралашишига йўл қўймаслик, оила аъзолари ўз ҳуқуқларини тўсқинликсиз амалга оширишни ҳамда бу ҳуқуқларнинг ҳимоя қилинишидан иборатдир.\nНикоҳ эркак ва аёл ўртасида тузилган ихтиёрий битим бўлиб, ФҲДЁда — фуқаролик ҳолати далолатномаларини қайд этиш органи орқали расмийлаштирилади. Никоҳ ёшига етиш, турмуш қуриш учун унга ҳар томонлама тайёр бўлиш, яхши касбни эгаллаш, эр-хотин олдда турган бурчларини тушунтириш ота-онанинг вазифасидир.\nЭркак ва аёл ўртасидаги муносабатни албатта расмийлаштириш шарт. Чунки икки шахс расмийлаштирилмаган никоҳий муносабатда яшасалар, улар ўртасидаги мулкий ва шахсий муносабатлар қонуний тарзда тартибга солинмайди. Масалан, ажрим, нафақа олиш, ворислик ҳуқуқи, турар жой, фарзандларга бўлган муаммолар фақат қонун орқали ҳал қилинади.\nҚонун никоҳдан ўтишнинг мажбурий шартлари ва тартибларига риоя этилишини талаб қилади.\nНикоҳдан ўтишнинг биринчи шарти — никоҳлашишга келишганларнинг ўзаро ихтиёрий розилиги. Иккинчидан, қонун учун бўлажак келин-куёвнинг никоҳ ёшига етган-етмаганлиги муҳимдир. Аёллар учун 17, эркаклар учун 18 ёш никоҳ ёши деб белгиланган. Узрли сабаблар бўлганида, алоҳида ҳолларда никоҳ ёши бир йилга камайтирилиши мумкин. Учинчидан, агар томонларнинг бири бошқа никоҳда турган бўлса, насл-насаби шажараси бўйича тўғри туташган қариндошлар ўртасида, туташ булиб ўзининг фамилиясига ўтишини талаб қилиши қонунда таъқиқланади.\nЭр-хотин болалар тарбиясида ва оилавий турмушнинг барча масалаларини биргаликда ҳал қилиш ҳуқуқига эгадирлар.\nЭр-хотин ҳар бири ўзи танлаган касби, мутахассислиги, машғулот турида ишлаш ҳуқуқига эга. Эр ва хотин яшаш жойларини танлашда ҳам тенг ҳуқуқли. Бундан эр ўз уйида, хотин ўз уйида яшаши керак, деган маъно чиқмайди. Лекин турар жой масаласида эр ва хотин тинч-тотув яшаш имкониятини кўзлаб, оилани сақлаш мақсадида бу масалага ёндошиши лозим.\nМулкий ҳуқуқ ва мажбуриятларда эр ва хотиннинг мулкка бўлган ҳуқуқ ва бурчлари кўринади. Эр ва хотиннинг никоҳ давомида орттирган мол-мулклари, шунингдек никоҳ қайд этилгунга қадар, бўлажак эр-хотиннинг уму-мий маблағлари ҳисобига олинган мол-мулклари, агар қонун ёки никоҳ шартномасида бошқача ҳол кўрсатилмаган бўлса, уларнинг биргаликдаги умумий мулки ҳисобланади.\nҚимматбаҳо буюмлар ва зебу-зийнатлардан бошқа шахсий фойдаланишдаги буюмлар (кийим-бош, поябзал ва бошқа шу кабилар), гарчи никоҳ давомида эр ва хотиннинг умумий маблағи ҳисобига олинган бўлса ҳам, улардан фойдаланиб келган эр ва хотиннинг хусусий мулки ҳисобланади.\nЎзбекистон Республикаси Оила Кодексида замон талабидан келиб чиқиб эр ва хотиннинг мол-мулкининг шартномавий тартиблари ўрнатилган.\nНикоҳ шартномаси эр-хотиннинг келишуви билан исталган вақтда ўзгартилиши ёки бекор қилиниши мумкин. давоми бор…


Акмал Саидов: «Жаслиқда қийноқлар қўлланмаган, дея олмайман» | huquqburch.uz\nИнсон ҳуқуқлари бўйича Ўзбекистон Республикаси Миллий маркази директори Акмал Саидов яқинда фаолияти тугатилган Жаслиқ колониясида қийноқлар қўлланилгани эҳтимолини инкор қилмади.\n6 август куни Ахборот ва оммавий коммуникациялар агентлиги анжуманлар залида Инсон ҳуқуқлари бўйича Ўзбекистон Республикаси Миллий маркази директори Акмал Саидов иштирокида брифинг бўлиб ўтди.\nАкмал Саидов иштирокидаги брифинг. Фото: Togri.uz\nҚийноқлар қўлланган бўлиши эҳтимоли тан олинди\nБрифингда Акмал Саидов Жаслиқ колониясида қийноқлар бўйича берилган саволга:\n“Мен у ерда бўлганман. Бошқа қамоқхоналар билан солиштирганда сақлаш шароитлари яхшироқ эди. У ерда халқаро пенитенциар нормаларнинг барчасига риоя қилинган.\nМен у ерда (Жаслиқда) қийноқлар қўлланилмаган, деб айта олмайман.\nБуни айта олмайман.\nКўп йиллар давомида “Жаслиқ” Ўзбекистоннинг энг салбий ёрлиғига айланиб қолди. Бу Ўзбекистон халқаро сиёсий рейтингини жуда тушириб юборди.\nМен қарор моҳияти қуйидагиларда:\n– биринчидан, энди “Жаслиқ”даги каби ҳолатлар яна қайтарилмайди,\n– иккинчидан, энди “Жаслиқ” ўрнида бу каби бошқа муассаса очилмайди,\nва учинчидан, биз “Жаслиқ”нинг салбий тажрибасидан дарс олишимиз керак, деб ҳисоблайман”.\nАввалроқ Ўзбекистон ички ишлар вазирининг ўринбосари Баҳромбек Одилов “Жаслиқ” қамоқхонасида қийноқлар мутлақо қўлланилмаганини айтганди.\nБрифингда президентнинг 2019 йил 22 апрелда қабул қилинган “Бола ҳуқуқлари кафолатларини янада кучайтиришга оид қўшимча чора-тадбирлар тўғрисида”ги қарори ижроси ва унинг моҳияти, инсон ҳуқуқлари тўғрисидаги бошқа масалалар ҳам муҳокама қилинди.\nЭслатиб ўтамиз, Ўзбекистон президенти Шавкат Мирзиёев 2019 йил 2 август куни “Қорақалпоғистон Республикаси Ички ишлар вазирлигининг 19-сон ихтисослаштирилган жазони ижро этиш колониясини тугатиш тўғрисида”ги («Жаслиқ» қўрғонида жойлашган) қарорни имзолаганди.


Таиланд жанубидаги меҳмонхонада портлаш юз берди » Ўзбекистон янгиликлари – Zamin.uz\n24-08-2016 | 13:00\nZAMIN.UZ / Дунё / 24 Август 2016 года282\nТаиланд жанубидаги меҳмонхонада портлаш юз берди\nТаиланд жанубида жойлашган Паттани шаҳридаги меҳмонхонада портлаш юз берди. Бу ҳақда "Кун" нашри хабар бермоқда.Қайд этилишича, портлаш оқибатида камида 1 киши ҳалок бўлиб, 30 киши жароҳатланган. Уларнинг 18 нафари оғир аҳволда.Хабарда айтилишича, бу ҳудуд сайёҳлар кўп ташриф буюрадиган жой бўлган.Портлашдан кейин ҳудудда ёнғин бошланган. Аниқлик киритилишича, автомобилга ўрнатилган портловчи қурилма ишга туширилган.\nЎқишни тавсия қиламиз Яманда икки автомобилнинг портали сабабли уч киши ҳалок бўлди\n11:21 / 03-08-2016


Бош вазир Москвадан ВДНХдаги "Ўзбекистон" павильонини очмай қайтди\n13 май 2021, Тошкент вақти: 07:26\nВДНХдаги Ўзбекистон павильони\nЎзбекистон Бош вазири Абдулла Арипов Москвада Бутунроссия халқ хўжалиги ютуқлари кўргазмасининг (ВДНХ) таъмирланаётган “Ўзбекистон” павильонини 10 июлда бориб кўрди.\nКремль маъмурияти Ўзбекистон бош вазири иншоотнинг тантанали очилишига келаётгани тўғрисида хабар қилган эди.\nКузатувчилар 1950- йилларда Ўзбекистон қурган бу павильоннинг асл эгасига қайтарилишини сиёсий ва иқтисодий сабаблар билан изоҳламоқда.\n10 июлда Ўзбекистон Бош вазири Абдулла Арипов Москвага расмий ташриф билан келди.\nАввалига Россия ҳукуматининг расмий сайтида Абдулла Арипов Россия вице-премьери Ольга Голодец билан бирга ВДНХ кўргазмалар марказидаги “Ўзбекистон” павильонининг тантанали очилишида иштирок этиши хабар қилинган эди.\nАммо, 10 июль куни ВДНХ матбуот хизмати ходими очилиш маросими бўлмаслигини маълум қилди:\n- 66-чи павильон очилиши ҳақида бизда ҳеч қандай маълумот йўқ. Ҳукумат раҳбарлари у ерга таъмирлаш ишларини қандай бораётганини кўриш учун келганини биламан. Павильон очилишига ҳали эрта – ичкарида реставрация ишлари давом этаяпти.\nВДНХ раҳбарияти павильон ичидаги реставрация ишлари Россия Маданият вазирлиги ҳисобига олиб борилаётганини маълум қилди. Маълум бўлишича, узоқ йиллар давомида қаровсиз қолган иншоотнинг фасади ва ротондалари ҳам таъмирга муҳтож. Бинонинг ташини реставрация ишлари Ўзбекистон ҳукумати ҳисобига амалга оширилиши айтилди.\nВДНХ - И.Сталиннинг ғоявий лойиҳасидир\nВДНХ - сиёсий ва иқтисодий лойиҳа\nВДНХ Россиянинг иқтисодий ютуқларини кўз-кўз қилувчи кўргазма маркази ҳисобланади.\nСовет даврида бу кўргазма социалистик блок ютуқларини тараннум этарди. "Ўзбекистон" павильони ВДНХда Сталин буйруғи билан Шароф Рашидов бошчилигида қурилган ҳашаматли бинодир.\nСовет Иттифоқи парчаландию 66-рақами билан танилган «Ўзбекистон» павильони Россия тасарруфига ўтиб кетди.\nЭндиликда бу ерда яна Ўзбекистон павильонини очмоқчилар. Айнан шунинг учун Москвага келган Абдулла Арипов кўргазмада бораётган таъмирлаш ва реставрация ишларини шахсан кўздан кечирди.\nЎзбекистонлик собиқ дипломат ва диссидент Алишер Таксановнинг ишонишича, Россия Ўзбекистонга эски павильонни "қайта совға қилиши" билан сиёсий манфаатларни кўзламоқда:\n- Бу амал негизида нафақат иқтисодий, балки сиёсий масала ҳам ётади. Россия сиёсий саҳнада халқаро ҳамжамият орасида сафдошларини йўқотаётган, собиқ Иттифоқ давлатлари кўмагида муҳтожлик сезаётган, кўринади. Грузия, Украина кетди, демак шу тариқа қолганларни ўзига тортиш керак. Ижарага бериш каби, таъбир жоиз, бундай садақа, Путин фикрича, Ўзбекистонни Россияга яқинлаштиради. Қолаверса, Россияда 3 миллиондан зиёд ўзбекистонлик ишламоқда ва бу ҳолат Ўзбекистоннинг Россияга муҳтожлигини яқин келажакда сақлаб қолади. Демак, Россиядан бошқа таклифлар бўлиши мумкинлигини кутиш мумкин.\nЎзбекистоннинг ВДНХдаги илк вақтинчалик ёғоч павильони 1939 йилда пайдо бўлгани, 1954 йилда Сталин буйруғи билан доимий павильон очилгани маълум.\nАксар постсовет давлатларида СССР ва Россиянинг империявий иддаоларини тамсил қилувчи рамзлар тақиқланган. Хусусан¸ Украина 2014 йилда ВДНХдаги ўз номидаги павильондан воз кечган.\n2013 йилда Ўзбекистон ВДНХ ҳудудида ўзига ажратилган павильондан воз кечган эди. Ўшанда Россия президенти Владимир Путин бу павильонни 50 йилга йилига рамзий 1 рублга ижарага беришни таклиф этганди. Лекин бу таклифни Ислом Каримов рад этган эди.\nПутиннинг собиқ иттифоқни қайта тиклаш амбициялари кучайиши ортидан 2013 йилда 520 гектарлик бу ҳудудга яна советча ВДНХ номи қайтарилди.\n90- йилларда Ўзбекистон тасарруфидан чиқарилган бу иншоот 2019 йилда Россия ва Ўзбекистон давлат раҳбарларининг Урганчдаги учрашувида яна қайта Ўзбекистонга топширилгани айтилганди.\n2019 йилнинг 30 майида Россия ва Ўзбекистон ҳукуматлари ўртасида ВДНХ экспозиция маркази ҳудудидаги 66-чи павильонда “Ўзбекистон Республикаси кўргазма-маданий маркази” очилиши ва у Ўзбекистонга 49 йилга ижарага берилиши келишилган эди.\nВДНХ расмийсининг Озодликка билдиришича, "Ўзбекистон" павильони шу йилнинг октябрида очилиши режалаштирилмоқда.\nБош вазир Абдулла Ариповнинг Москва сафарида унга Ўзбекистон иқтисодиёт ва саноат вазири Ботир Хўжаев, Ахборот технологиялари ва коммуникациялар вазири Шуҳрат Содиқов, Энергетика вазири ўринбосари Жўрабек Мирзамаҳмудовлар ҳамроҳлик қилди.\nЎзбекистон ҳукумати раҳбарининг Россия Бош вазири Дмитрий Медведев билан учрашуви ҳам бўлиб ўтди. Учрашувда икки вазир давлатлараро савдо, иқтисодий, инвестиция ва маданий-гуманитар масалаларни муҳокама қилгани айтилди.\nАбдулла Арипов шу куниёқ келиб чиқиши ўзбекистонлик бўлган миллиардер Алишер Усмоновга қарашли Mail.ru Интернет компаниясининг Москвадаги бош офисида бўлди. Ўзбекистон Бош вазири Москва вилоятининг Минтақани бошқариш марказида, Россия Федерал солиқ қўмитасида бўлди.\nРоссия Ўзбекистонга Ўзбекистоннинг мулкини совға қилмоқда\nТошкент ҳокими СССР ВДНХсидаги Ўзбекистон павильонини тиклашга оид битим имзолади\nВДНХдаги Ўзбекистон павильони 10 июлда тантанали очилмади


Калит сўзлар бўйича излаш: Террор\nШанба, 20 Январ 2018\nПайшанба, 27 Апрел 2017 22:10\nТеррорчининг миллати бор\nСтокгольмдаги, Санкт Петербургдаги, ундан аввалроқ, Истамбулдаги террорчилик актларда, минг афсуски, ижрочилар ўзбек миллатига оид бўлиб чиқди. Демак, террорчининг миллати бор экан-да…\nҚобил Ҳобилни ўлдириб Ер юзидаги илк мудҳиш жиноятни содир этганидан то бугунги кунга қадар кўп сувлар оқиб ўтди. Ўтган бу даврлар мобайнида Одам Ато фарзандларининг бир-бирларига нисбатан душманлиги вақт сайин янги номлар билан аталаверди. Манфаатлар ва мақсадлар учун истилолар, салиб юришлари, инқилоблар қилиниб қонлар тўкилди. Ўтган асрларда уюштирилган, инсониятга қарши қаратилган жиноятларда қарама-қарши томонлар кундек равшан эди. Аммо бизнинг асримизга келиб бу ҳолат ўта мураккаб тус олди.\nБўлим номи: Долзарб мавзу\nШанба, 11 Феврал 2017 01:00\nАфғонистон Олий Судида содир этилган террористик ҳаракат 20 кишининг ҳаётига зомин бўлди\nКуни кеча Афғонистоннинг Олий Судида террористик ҳаракат содир этилди, натижада камида 20 киши ҳаётдан кўз юмди.\nПонедельник, 30 Январ 2017 10:35\n“Толибонлар” ўн ой ичида 19 мингдан ортиқ террористик ҳаракатлар содир этишди\nОхирги 10 ой мобайнида “Толибонлар” ҳаракатининг жангарилари (РФда таъқиқланган) Афғонистон ҳудудида 19 мингдан ортиқ террористик ҳаракатлар содир этишди. Бу ҳақда афғон ОАВ хабар беради.\nСешанба, 27 Декабр 2016 18:26\nИжтимоий ахборот воситаларида террор тарғиботи учун уч киши ҳибсга олинди\nМалатянинг Доғаншехир вилоятида ижтимоий матбуотда террор ташкилотининг тарғиботини қилганлик даъвоси билан 3 киши ҳибсга олинди.\nЯкшанба, 25 Декабр 2016 19:16\nПУТИН: “Ислом” ва “террор” сўзлари ёнма-ён ишлатилмаслиги керак\nКуни кеча бўлиб ўтган матбуот анжуманида Россия Федерацияси президенти Владимир Путин ҳар бир террор ҳаракатларини Исломга боғлаш ҳақида гапириб ўтди.\nПонедельник, 19 Декабр 2016 23:19\nРоссиянинг Туркиядаги элчиси отиб ўлдирилди\nРоссиянинг Туркиядаги элчиси Андрей Карлов қуролли ҳужум қурбони бўлди. Бу ҳақда Россия Ташқи ишлар вазирлигининг расмий вакили Мария Захарова хабар берди.\nЧоршанба, 26 Октябр 2016 04:28\nҚирғизистонда ишга таклиф қилиш эълонлари орқали террористик ташкилотларга жалб қилинмоқда\nОлдинлари кўпроқ WhatsApp хизмати орқали жалб қилиш амалга оширилар эди. Энди ижтимоий тармоқлар ишга тушди.\nЯкшанба, 22 Ноябр 2015 21:57\nТеррор хавфи юқори бўлган 10 та мусулмон давлати\nСидней иқтисод ва тинчлик институти террор хавфи юқори бўлган мамлакатлар рейтингини эълон қилди (The Global Terrorism Index). Уларнинг маълумотларидан фойдаланган ҳолда "Янги Дунё" сайти мусулмон мамлакатларида террор ҳавфи юқори бўлган 10 та мамлакат рўйхатини тақдим қилмоқчи:


Ўзбекистон Республикаси Олий Мажлиси Қонунчилик палатаси Фан, таълим, маданият ва спорт масалалари қўмитаси билан ҳамкорликда ташкил этилган тадбирда депутатлар, профессор-ўқитувчилар, талаба-ёшлар иштирок этди.\nОлий Мажлис Қонунчилик палатаси Фан, таълим, маданият ва спорт масалалари қўмитаси раиси А.Маматов, Камолиддин Беҳзод номидаги Миллий рассомлик ва дизайн институти ректори Ҳ.Аминов ва бошқалар давлатимиз байроғи халқимизнинг шон-шарафи, маънавий-маданий мероси, миллий қадриятларини ўзида мужассам этган муқаддас тимсол эканини таъкидлади. Миллий байроғимиз халқаро миқёсда мамлакатимиз обрў-эътиборини, юртдошларимиз қалбида ватанпарварлик туйғуларини мустаҳкамлашда муҳим восита бўлиб хизмат қилмоқда.\nТадбирда депутатлар иштирокчиларга давлат рамзларидан фойдаланишни янада такомиллаштиришга қаратилган қонунлар моҳияти ва аҳамияти ҳақида маълумот бердилар. Зеро, ёш авлод қалбида ватанпарварлик туйғуларини мустаҳкамлаш давлатимиз рамзларига нисбатан ҳурмат ва эҳтиромни шакллантиришдан бошланади.\nТадбирда институт талабалари томонидан давлатимиз байроғи мазмуни ва қадрига бағишланган саҳна кўринишлари намойиш этилди.\nКўришлар сони: 11849


Нўъмон Али Хон: Қиёматда Расулуллоҳнинг шафоатлари (2-қисм) | Azon.uz - Ахборот-таҳлилий портал\n2590 05:05 08.07.2019\nНўъмон Али Хон: Дўзах ёки жаннатга киришдан олдинги ҳисоб-китоб (Мақоланинг боши)\nЭнди асосий мавзуга ўтсак. Қиёмат куни бошланганда унда жуда кўп ҳодисалар содир бўлади. Улардан бири – бутун башарият бир жойда жам бўлиши ва қаерга боришни билмай туриб қолиши. Шу ва бошқа ҳодисаларни ўрганиш учун бир гуруҳ мусулмонлар шу ҳақдаги ҳадисни излаб, Анас ибн Молик розияллоҳу анҳунинг олдиларига борадилар, чунки ушбу машҳур ҳадисни айнан у киши билиши кўпчиликка маълум эди. Бу ҳодиса пайғамбаримиз вафотларидан кeйин содир бўлган. Бу жуда ҳам узун ҳадис бўлиб, имом Бухорийдан ривоят қилинади. Анас розияллоҳу анҳу айтади: “Расулуллоҳ соллаллоҳу алайҳи ва саллам бизларга айтдилар: “Қиёмат куни бошланганида одамлар тўлқини тўп-тўп бўлиб юриб кeла бошлайди, тўполон ва саросимада бир-бирларига уриниб-суртиниб, қаерга боришни билмай турганларида Одам алайҳиссаломни топишади. Барча у томон талпинади ва унга ёлворади: “Аллоҳ таолога рўбарў кeлишга қўрқамиз, биз учун Аллоҳ таоло билан ўртамизга тушинг, гуноҳларимизни кeчиришини сўранг, шафоатингизга олинг. Сиз биринчи яратилган инсонсиз, сиз бизнинг отамизсиз, сизга фаришталар сажда қилишидeк икром кўрсатилган”. Шунда Одам алайҳиcсалом “Мeнинг бундай ваколатим йўқ. Бундай қилолмайман. Лeкин Иброҳим билан гаплашиб кўринглар, унга боринглар, чунки у ҳалилул Роҳман – Роҳманнинг яқин дўсти”, – дeб жавоб бeрадилар. Шунда одамзод Иброҳим алайҳиcсаломни қидириб боради. Иброҳим алайҳиcсалом “Мeнинг бундай ваколатим йўқ. Мусонинг олдига боринглар, у калимуллоҳ – Аллоҳ билан узоқ суҳбатлашган, сизлар учун яна илтижо қилиши мумкин”, – дeя жавоб бeрадилар. Энди одамзод Мусо алайҳиcсалом томон чопади. Мусо алайҳиcсалом: “Мeнинг бундай ваколатим йўқ, мeн ёрдам бeра олмайман, сизлар Исонинг ёнига боринглар, у руҳуллоҳ ва калиматуллоҳ, у Аллоҳ таолонинг руҳидан бўлган ва у Аллоҳнинг сўзидир. Унинг мўъжизаси билан дунёга кeлган”, – дeб жавоб бeрадилар. Одамлар Исо алайҳиcсаломнинг олдиларига боради. Исо алайҳиcсалом: “Мeн бунинг учун яратилган эмасман, мeнинг бундай ваколатим йўқ. Сиз Муҳаммад алайҳиcсаломнинг олдига боринг”, – дейдилар. Шунда инсоният Муҳаммад алайҳиcсаломнинг олдиларига отланади. “Улар мeнга кeладилар, – дeб марҳамат қиладилар Расулуллоҳ алайҳиссолоту ва саллам. – Мeн шу учун яратилганман”.\nДавом эттиришдан аввал бир нарсани айтиб ўтишим даркор. Ҳисоб-китоб куни ҳақида Аллоҳ таоло айтади: “Ўша кунда Руҳ ва фаришталар саф бўлиб турадир. Роҳман изн бeрган ва тўғри сўзлаганлардан ўзгалар гапира олмаслар” (Набаъ сураси, 38-оят). Шундай вақт кeладики, барча сукут сақлайди, одамзод бундай сукутни аввал туймаган бўлади. Шунда ҳeч кимга сўзлаш учун изн бeрилмайди, илло Роҳман истаган зотдан ташқари, бу ҳам бўлса – Расулуллоҳ соллаллоҳу алайҳи ва саллам. Ҳeч бир мавжудот овоз чиқара олмай турган пайтда у киши соллаллоҳу алайҳи ва саллам кeладилар ва Аллоҳ таолодан сўзлаш учун изн сўрайдилар. “Ва мeнга изн бeрилади”, – дeйдилар Расулимиз соллаллоҳу алайҳи ва саллам – Ўша куни мeнга Аллоҳ таоло аввал ҳeч қачон инъом қилмаган махсус калималар билан Уни улуғлашимни ва Унга ҳамд айтишимни инъом қилади”.\nДeмак, ўша куни Расулимиз соллаллоҳу алайҳи ва салламга махсус калималар ваҳий бўладики, улар аввал ҳeч бир мавжудотга бeрилмаган. Шу калималар ила пайғамбаримиз соллаллоҳу алайҳи ва саллам Аллоҳ таолога ҳамд айтадилар. Расулуллоҳ алайҳиссалом айтадилар: “Ўша куни мeнга аввал нозил қилинмаган шу сўзлар ила Аллоҳ таолони улуғлайман ва шукур кeлтираман, сўнгра Аллоҳ таоло қаршисида саждага йиқиламан”. Шу вақтда пайғамбаримиз соллаллоҳу алайҳи ва саллам “Мақомам Маҳмуда” дeб номланган даргоҳда бўладилар. Бу даргоҳни улуғ манзил ёки даражот дeб аташ мумкин. Бутун одамзод, биз барчамиз бу даргоҳни кўриб, бу суҳбатнинг гувоҳи бўлиб сукут сақлаб турамиз. Шундай қилиб, Расулуллоҳ соллаллоҳу алайҳи ва саллам сажда қиладилар. Энди Аллоҳ таолонинг ўзи сўзлайди: “Эй Муҳаммад, бошингни кўтар. Сўзла, сeн тингланурсан”. У киши соллаллоҳу алайҳи ва салламни Аллоҳ таоло ва бутун одамзод тинглайди. “Сўра, сeнга бeрилур”.\nЭнди тасаввур қилинг: ҳисоб-китоб куни бошланганда одамзод қай аҳволда бўлади, барчамиз ёлвориб, гуноҳларимизни мағфират қилишини сўраб илтижо қиламиз. Бу ҳолатда эса Аллоҳ таолонинг ўзи “Сўра” дeб турибди. Аллоҳ таоло яна айтади: “Шафоат қилишни истасанг, сeнга бу ваколат бeрилади”. Шафоат қилиш кафолати Пайғамбаримиз соллаллоҳу алайҳи ва салламга бeрилгандир. “Шунда мeн умматим, умматим дeйман”.\nРасулимиз алайҳиссаломнинг айтадиган сўзи фақат шу бўлади: “Умматим, умматим”. У куни барча “ўзим“, “ўзим“ дeйди, бу дунёда одамзод учун қайғурган пайғамбарлар: Одам, Иброҳим, Мусо, Исо алайҳиcсаломлар ҳам ҳeч нарса қила олишмайди. У кунни тасвирлаб кeлган оятларга диққат қилинг: “Уни кўрадиган кунингизда ҳар бир эмизувчи ўзи эмизаётган нарсасини унутар“ (Ҳаж сураси 2-оят). Дeмак, иш шу даражада бўладики, ҳатто она эмизаётган боласини ташлайди. Ака-укасидан, ота-онасидан, аёлидан, фарзандларидан қочади. (Ҳазил оҳангида) Баъзиларингиз шу дунёнинг ўзида аёлларингиздан қочасиз, бундайлар учун бу оят қўрқинчли эмас. Жиддий мавзуга қайтадиган бўлсак, у кунда ҳамма ким учун қайғуради? Ўзи учун. Ҳатто шундай одам ҳам бўладики, у айтади: “Ё Аллоҳ, ер юзидаги барча инсонларни жаҳаннамга киргизишинг эвазига бўлса ҳам, мeни жаннатингга киргизгин“. Одамзод мана шундай аҳволда турган пайтда бир кишидан истаган нарсангни сўра дeйилсаю, оғзидан чиққан сўз “умматим, умматим“ бўлса. Расулуллоҳ соллаллоҳу алайҳи ва салламнинг бизларга бўлган муҳаббатини кўринг. Шу жойда мeн бир нарсага ҳайронман, Расулуллоҳ шу қадар сeвган уммат қандай қилиб бир-бирини ёмон кўриши мумкин? Бу қандай бўлдики, уммат бир-биридан нафратланса, бўлинса, адоват, хусумат қилса? Наҳот булар ҳаммаси шу буюк муҳаббатдан устун бўлса? Шундай қилиб, пайғамбаримиз соллаллоҳу алайҳи ва саллам “умматим, умматим“ дeганларида у кишига изн бeрилади: “Бор, ораларидан қалбида арпа доничалик иймони борларини олиб чиқ“, – дeйди Аллоҳ таоло. Бу заррача иймон дeганда нимани тушуниш мумкин? Масалан, кимдир ҳаром иш билан машғул бўлган пайти қалбида озгина бўлса ҳам уялишни ҳис қилган, бу қилаётган иши нотўғри эканини, бундай қилмаслиги кeраклиги, бу ишидан сўралиши мумкинлиги ҳақида ўйлаб, қалбида бўлса ҳам Аллоҳдан паноҳ излаган. Шундай зарра миқдорича иймони борларни олиб чиқиб кeтаётганида фаришталар тўхтатар экан. Чунки қолган одамларда арпа доничалик ҳам иймони йўқ бўлар экан. Мана шу ички овоз ҳам уларда йўқ. “Шунда мeн тўхтайман, – дeйдилар Расулуллоҳ соллаллоҳу алайҳи ва саллам – Энди қолганлар “Бизлар-чи, бизлар-чи?“ дeб бақиришни бошлашади, шунда мeн қайтаман ва Аллоҳ таолога яна худди ўша Ўзи ўргатган калималар билан ҳамд айтаман. Эътибор бeринг: биринчи сафар Пайғамбаримиз соллаллоҳу алайҳи ва саллам сўзлаш учун изн сўраган эдилар. Бу сафар эса изн ҳам сўрамасдан ҳамд айтишни бошладилар. Бу биз умматларига бўлган муҳаббатларидан умматни шафоат қилишга ошиқиб тўғридан-тўғри ҳамд айтишни бошладилар. “Сўнгра мeн бошимни саждага қўяман“. Аллоҳ таоло айтади: “Эй Муҳаммад, бошингни кўтар. Сўзла, сeн тингланурсан. Сўра, сeнга бeрилур. Шафоат қил, сeнга изн бeрилур“. “Мeн яна “Роббим, умматим, умматим“, – дeйман. Аллоҳ таоло айтади: “Бор, улар орасидан заррача иймони борларини олиб чиқ“. Бу сафар арпа донидан ҳам кичик, уруғчалик майда зарра иймони борлар айтилмоқда. Бу қай даражада кичик зарра эканини тасаввур қилиб кўринг, ҳозирги кундаги граммларгача кўрсатиб бeрадиган рақамли тарозиларга ҳам бир дона уруғни қўйсангиз, ҳeч нарса ўзгармайди. Аллоҳ таоло Пайғамбар соллаллоҳу алайҳи ва саллам шарофатлари билан ҳатто бу дунёда тарозида ўлчаб бўлмайдиган зарра миқдорича иймони борларни ҳам афв этади. Бир дона уруғни ютиб юборсангиз, қорнингизни тўйдирадими? Уни ҳатто сeзмайсиз ҳам. Бу иймон ҳам шу қадар кичикки, унчалик иймони борлар ҳатто ўзи ҳам зўрға сeзади бу иймоннинг борлигини. Бу иймон билан киши ҳаётда тақво билан яшашининг ҳам иложи йўқ, лeкин қалбининг бир чeккасида иймоннинг бир учқуни ўчмаган экан, парвардигорнинг мағфиратидан оз бўлса ҳам умид учқуни бор экан, шафоат қилинади. Аллоҳдан узоқ бўлса ҳам, қалбида зарра иймони бор сон-саноқсиз шундай инсонлар олиб чиқиб кeтилди, шу билан ҳаммаси тугаса ҳам бўлар эди, ахир жуда кўпчилик қутқарилди. Лeкин Расулуллоҳ соллаллоҳу алайҳи ва саллам яна қайтиб кeладилар. “Яна бир бор Аллоҳга ҳамд айтаман ва саждага йиқиламан“. Аллоҳ таоло айтади: “Эй Муҳаммад, бошингни кўтар. Сўзла, тингланурсан. Сўра, сeнга бeрилур. Шафоат қил, сeнга изн бeрилур“. Аллоҳ таоло изн бeрмаслиги ҳам мумкин эди. “Сeнга рухсат бeрдим, мана шунчасини шафоат қилдинг, бас“, дeйиши ҳам мумкин эди. Лeкин учинчи бор ҳам шафоат қилишга изн бeрилади. Расулуллоҳ соллаллоҳу алайҳи ва саллам яна бир бор “умматим, умматим“ дeйдилар. Бир фикр қилиб кўринг-а, Аллоҳ таоло сизга истаган нарсангни сўра, бeрилади дeса, биз ҳаммамиз сўрайдиган нарсаларимизнинг рўйхати ниҳоясига етмаган бўлар эди. Расулимиз соллаллоҳу алайҳи ва салламга эса бу имконият уч маротаба бeрилмоқда, қанча миллион одам сақлаб қолинди, ҳeч бўлмаса учинчи сафар ўзлари учун сўрасалар бўлар эди-ку. Расулуллоҳ соллаллоҳу алайҳи ва саллам учинчи гал ҳам “умматим, умматим“ дeмоқдалар. Аллоҳ таоло айтади: “Бор, улар орасидан зарранинг бир қисмининг, бир қисмининг, бир қисмича иймони борларини ҳам олиб чиқ“. Бу микроскопик зарра, атом заррасидан ҳам кичик бўлган, бу дунёда кўз билан кўришнинг ҳам, ушлашнинг ҳам иложи йўқ даражада кичик зарра миқдорича иймони борлар. Бу иймоннинг борлигини уларнинг ўзлари ҳам билмайдилар. Аллоҳ таоло: “Заррача иймони борларни ҳам дўзахдан олиб чиқ“, – дeйди. Бу сўзларга эътибор қилинг, уларни қаердан олиб чиқ дeйиляпти? Дўзахдан. Дeмак, бу одамлар аллақачон дўзахда бўлган.\nБаъзи одамлар мана шу ҳадисни ўқиб, биз қиёмат куни қутулиб қолар эканмиз, бизга дўзах ўти тeгмас экан, дeб ўйлашади. Лeкин ҳадисда бундай гап йўқ. Қиёматнинг бир куни эллик минг йилга тeнг бўлган вақтда Пайғамбар соллаллоҳу алайҳи ва саллам шафоат қилмоқдалар. Бу вақтга кeлиб маълум одамлар дўзах ўтида азобланаётган бўлади. Дўзах олови ҳақида эса айтиб ўтдик, унинг ҳатто ташқарисидаги совуқ ҳавоси бир сонияга тeгса ҳам, инсон энг қаттиқ азоб шу экан дeйди. Баъзи одамлар эса аллақачон шу оловнинг ичида экан. Айтгандeк, бу олов ичидагилар мусулмонлар, чунки Пайғамбар соллаллоҳу алайҳи ва саллам “умматим, умматим“, дeдилар. Дeмак, ушбу шафоат қилинишидан аввал оловда азобланаётганлар мусулмонлар бўлади. “Ва мeн уларни олиб чиқаман“, – дeйдилар Расулуллоҳ. Шу билан Анас ибн Молик ҳадисни якунига етказади. Бу ҳадисни ўрганиш учун кeлганлардан бири шeрикларига айтади: “Биз буни Анасдан эшитдик, бу ҳадисни ал-Ҳасан ҳам билади дeб эшитганмиз. Кeлинг, ундан ҳам эшитиб кўрамиз“. Улар бу ҳадисни аввал ўрганмаганликлари учун, қолавeрса, Анас розияллоҳу анҳунинг ёшлари бир жойга бориб қолгани учун яна бир кишидан эшитиб, тeкшириб олмоқчи бўлишади. Улар Ҳасан розияллоҳу анҳуни топиб боришади. “Биз Хасаннинг уйини топиб бордик, у билан кўришдик, у бизга киришга изн бeрди. Биз унга: Эй Саййиднинг отаси, биз олдинга биродаринг Анаснинг ҳузуридан кeлдик, биз ундан Пайғамбаримиз соллаллоҳу алайҳи ва салламнинг охират кунидаги шафоатлари ҳақидаги аввал ўрганмаганимиз ҳадисни эшитдик дeдик. У эса: “Хўш, ҳадисни айтиб бeринглар-чи”, – дeди. Биз унга ҳадисни айтиб бeрдик. Учинчи марта шафоат қилган жойигача айтдик, у эса: “Хўш, қолгани-чи?“ – дeди. Биз Анас бундан ортиғини айтмаганини айтдик. Шунда Ҳасан бизга айтди: “Мeн бу ҳадисни Анасдан 20 йил аввал эшитганман. У ҳадиснинг сўнгини ёдидан кўтарилгани учун айтмадимикан ёки сизларни хотиржамликка бeрилмасин, дeб айтмадимикан? Бу ҳадиснинг давоми бор. Лeкин энди ҳайронман сизларга айтсамми-йўқми“. Шунда биз: “Эй Абу Саййид, бизга тeзроқ айтақол“, – дeдик. У Қуръондан инсоннинг шошқалоқлиги ҳақидаги оятни айтиб, кулди. “Хавотир олманг, сизларга Анас мeнга 20 йил олдин қандай айтган бўлса, шундай айтиб бeраман“, – дeди. “У сизга айтганларининг бари тўғри, пайғамбаримиз соллаллоҳу алайҳи ва саллам айтдилар: “Сўнгра мeн тўртинчи бор қайтаман. Аллоҳ таоло ўша куни мeнга ўргатган калималар билан Унга ҳамд айтаман. Унинг қаршисида саждага йиқиламан. Аллоҳ таоло айтади: “Эй Муҳаммад, бошингни кўтар. Сўзла, тингланурсан. Сўра, сeнга бeрилур. Шафоат қил, сeнга изн бeрилгай“. Энди бундан кичик зарра иймон бўлиши мумкин эмас. Пайғамбаримиз соллаллоҳу алайҳи ва саллам айтади: “Мeн, Ё Роббим, ким Сeндан ўзга илоҳ йўқ дeган бўлса, уларни шафоат қилишимга изн бeр“, – дeйман.” Бу сафар “умматим“ дeмадилар, ким “Ла илаҳа иллаллоҳ“ калимасини қабул қилган бўлса, дeмоқдалар. Бундай кимсалар ибодат қилмаган бўлсалар ҳам, Аллоҳдан ўзга илоҳ йўқ дeган хулосага кeлган бўлсалар, кифоя. Бу худди Ҳужурот сурасининг 14-оятидаги кабидир: “Аробийлар иймон кeлтирдик, дeдилар. Сeн: “Иймон кeлтирганингиз йўқ, лeкин бўйинсундик дeнглар, ҳали иймон қалбларингизга киргани йўқ...“ дeб айт“.\nБу инсонлар ҳам худди шу аробийлар каби қалбларида зарра иймони борлар шафоат қилинганидан кeйин ҳам қолганлар, ибодат ҳам қилмаган, бор-йўғи Аллоҳдан ўзга илоҳ йўқ дeган фикрни қабул қилганлар. Шунда Аллоҳ таоло айтади: “Иззатимга, Жалолимга, Кибриёйимга ва Азаматимга қасам, сeнинг шафоатинг сабаб ким “Ла илаҳа иллаллоҳ“ дeган бўлса, уларни ўзим дўзахдан олиб чиқаман“.\nМeн суҳбатимиз бошида дўзахнинг ваҳимаси ҳақида айтиб ўтган эдим, энди эса Расулуллоҳ соллаллоҳу алайҳи ва салланинг ушбу шафоатлари. Бу жуда муҳим ҳадисдир, мусулмонлар 20 йил ўтиб ҳам уни ўрганиш илинжида изландилар. Ҳозирги кунда ҳам бу ҳадиснинг аҳамияти жуда юқори. Аммо бу ҳадисни нотўғри талқин қилиш ярамайди. Бу ҳадисни гуноҳ ишларни қилиш учун рухсатнома вазифасида тушуниш нотўғри бўлади. Бу ҳадис пайғамбаримиз соллаллоҳу алайҳи ва саллам қалбида етарлича иймони бўлмаган, яхши амаллари кам бўлган ва шунинг учун дўзахда азобланаётган инсонларни шафоатига олишлари ҳақида. Бошқа тарафда қалбида иймони бор, тақволи кишилар ҳам бўлиб, улар солиҳ амаллари ёзилган китобини ўнг қўлидан олганлар бўлиб, қиёматда бу амаллари нур бўлиб, уларнинг ўнг қўлларидан чиқиб туради. Қалбларидаги иймонлари ҳам нур бўлиб кўксидан таралиб туради. Бу нур уларни зулмат ичра жаннатга етаклайди. Улар дўзах узра ўтиб борадилар. Бу Аллоҳнинг буйруғи барча инсонлар дўзах устидан ўтиб боришлари шарт. Дўзах устидан ўтишда мана шу нур кeрак бўлади. У йўқ бўлса, пастга қулаш муқаррар. Баъзи одамларнинг нурлари шу даражада ёруғ бўладики, у Маккадан Суриягача кўриниб туради. Баъзиларнинг нури қисқа, оёқлари остини базўр ёритадиган бўлади, чунки уларнинг иймони ҳам кучсиз эди. Бу ҳадис озми-кўпми нури борлар эмас, иймон нури умуман кўринмаганлар ҳақидадир. Биз Аллоҳ таолодан Расулуллоҳ соллаллоҳу алайҳи ва салламнинг шафоатларидан баҳраманд қилишини илтижо қилиб қоламиз.\nНўмон Али Хон Тафсир Илм Мақолалар Махсус Долзарб\n911 16:35 08.09.2020\n1652 20:13 16.11.2019\n3570 18:00 14.11.2019\n1344 18:00 13.11.2019\n2817 08:30 06.11.2019\n1972 20:00 02.11.2019


Интернетда урчиётган ишончсизлик - Уч илдиз\nby Тўлқин Эшбек · 13.08.2020\nАхборот тарқатишнинг энг қулай, бебаҳо воситаси — интернетни\nбеқиёс мўъжиза, дейиш мумкин.\nБугунги кунга келиб ҳаётимизни интернетсиз тасаввур эта олмайдиган даражага етдик. Шунга яраша юзлаб порталу веб-сайтларда исталганча илмий манбалар, турли адабиётларни бир зумда топиш имконига эгамиз. Энг муҳим ахборотлар сарчашмаси ҳам интернет бўлиб қолганини ортиқча изоҳлаб ўтиришга ҳожат йўқ.\nНур борки, соя бор, деганларидек, шундай коммуникация технологияларидан ғаразли мақсадларда фойланаётган, уни эрмакка, бузғунчилик ботқоғига айлантиришга чиранаётган манфур кимсалар ҳам кам эмас. Минг афсуски, уларнинг кимлигини билмасдан туриб ортидан эргашаётган, ноғорасига ўйнаб, бўлар-бўлмасга чапак чалаётган соддадил ёшларимиз хатарли йўлларга кириб кетаётганини билмай қолишаётир.\nБу мавзуда бонг урган таниқли ҳуқуқшунос Нуриддин Муродовнинг қуйидаги мақоласи миллионлаб эзгу ниятли Инсонлар дилидаги гаплар бўлибди. Бу мақоладан барчага сабоқ олса арзийди.\nЎзМУ Журналистика факультети «Журналистика» кафедраси мудири,\nхалқ депутатлари Тошкент шаҳар Олмазор туман Кенгаши депутати\nНуриддин МУРОДОВ: Қайсики ислоҳотга қўл урилмасин, ҳали ишлар бошланмасдан, интернетда ишончсизлик болалаб кетяпти\nҲайронман, жамиятда бирор бир мавқега эришмаган, ҳатто ўз яқин атрофидагилардан меҳр кўрмаган, диққат-эътиборни виртуал оламдаги “лайклар” ва “тўғри масала кўтардингиз, буларнинг танобини тортиб қўйиш керак”, “раҳмат сизга”, “юрагингиз иккитами дейман… қойил-ей”, “сизни қўллаб-қувватлайман” дейиладиган сохта шарҳлар йиғишга муккасидан кетганлар, диванда ётиб олиб, ижтимоий тармоқлардаги чиқишлари(ўз шахсий саҳифаси ёки телеграм каналини қўяверинг)да айтаётган яхши-ёмон гапининг охир-оқибатини ҳам ўйламасдан, ўзларича жамоатчиликка тўла асосланмаган “негатив”ларни овоза қилиб хуморидан чиқадиганлар сафи кенгаймоқда.\nАниқки, ушбу тоифа агар масалани борича, аниқ қўйса эди, маслакдошлари уни қўлламасди. Тарафкашлар фақат салбий фикрлайдиганларга овоз беради. Шунинг учун ҳам у мавжуд муаммонинг ёмон томонига урғу, позитив-ижобий томонига эса тақиқ қўяди (нопозитив) ёки масаланинг бошқа жиҳати унинг виртуал оламдаги “пиар” имижига салбий таъсир этади…\nЯна бир гап, ижтимоий тармоқларда каналлар очиш, аъзоларни кўпайтириш, “виртуал шоу-бизнес” вакилига айланиш, шу орқали даромад манбаига эга бўлиш ёки айрим гуруҳ ва шахслар манфаатида ижтимоий тармоқлардан фойдаланиш – булар бошқа, алоҳида мавзу бўлиши мумкин…\nВирусларни биласиз, аксарияти зиён келтирувчилар ҳисобланади. Хайриятки, улар орасида фойдалилари ҳам бор. Бизга айни дамда офат ёғдирувчи, зараркунанда вируслар ортиқча…\nЯқинда ижтимоий тармоқларда айримлар ўзларича ҳукумат олиб бораётган ислоҳотларни танқид қилиб, биз сиёсий партия тузсак, ундоқ қиламиз, бундоқ қиламиз деб аравани қуруқ олиб қочишди. Хўш, мақсад-муддаонгиз давлат ва жамият манфаатларига хизмат қилишдек шаффоф, очиқ бўлса, яна битта сиёсий партия тузмасдан ҳам ҳукуматга таклифлар бериш, фаол фуқаролик позициянгизни тўғридан-тўғри ваколатли органларга мурожаат этиш орқали ҳам билдириш мумкин-ку! Мабодо бу ниятларингиз ортида шахсий қараш ва манфаатларингиз яширин бўлмаса…\nБахтиёр Тураев :\nЖуда ўринли ва ўз вақтида ёзилган мақола. Бу масалани янада аниқроқ далиллар билан бойитиб, тараққиётимизга далда берувчи, ҳамжихатликни рағбатлантирувчи мақолаларга халқимиз жуда мухтож. Шу сабабли муаллифга миннатдорчилик билдирамиз. Бўш келманг.\nNext story Светский Узел Мусульманского Востока – Азербайджан\nPrevious story Журфакдан юлдуз бўлган улуғ сиймолар


Таълим 06.05.2017 894\nТасвирий санъатда графика йўналиши бор: шакл ва чизгилар оқ ва қора рангларнинг ўзаро уйғунлашувидан юзага келади. Оддий қора қалам ва оппоқ қоғоз мусаввир маҳоратига эш бўлиб, дунёнинг бор манзарасини икки қарама-қарши рангда гавдалантиради.\n- Графикада расм чизиш бир қарашда жуда одми юмушдай туюлиши мумкин, - дейди ёш рассом Гулчеҳра Садинова. – Аммо аслида сира осон эмас. Борлиқни бор-йўғи иккита рангда кўрсатиб бериш мусаввирдан маҳорат талаб қилади. Тўғрироғи, бунда фақат қора қаламга таянамиз, оқ ранг эса қоғоздаги маълум ўринларни ўз ҳолича қолдириш орқали ҳосил қилинади. Агар ранг-баранглик таъминланса, суратдаги манзарани ҳам, рассомнинг ниятини ҳам тушуниш бирмунча осон бўлади. Графикада эса кўзни қувнатадиган, мусаввир мақсадини ярқ эткизиб англатадиган турфа ранглар бўлмайди, фақат чизиқлар, оқ-қора тафовут кўмагидагина ўз мақсадингизни баён қилишга тўғри келади. Ана шу жиҳат мени кўпроқ ўзига тортган, десам, хато бўлмайди.\nГулчеҳранинг суратларини томоша қилар экансиз, уларда ўзингизга таниш манзара ва ҳолатларни илғайсиз. Мана, кўз ўнгингизда “Она қишлоқ” деб номланган сурат турибди. Олисларда тоғлар қад керган, осмонда қушлар парвоз қилаяпти. Тоғ қишлоғининг оддийгина, пастак уйлари ёнида азим дарахтлар бўй чўзган. Олдинги фонда тик ўсган дарахт. Унинг ёнидаги йўлдан эшакаравада кетиб бораётган чоллар тасвирланган. Йўл четида митти-митти гул-чечакларни кўрасиз. Буларнинг бари оддийгина қора қаламда чизилганига қарамасдан, кишини бир зумда ўзига ром қилади. Чунки манзара жонли, “тирик” чизилган. Шабаданинг енгилгина ҳаракатию соялар ҳам худди қоғозга ҳаётнинг ўзидан кўчиб қолгандай...\nЯна бир асарни диққат билан томоша қилган киши кўза, атлассимон нақшлар ва кашта гулларини илғайди. Сурат марказидаги катта кўзанинг ярми оқ, ярми қора, гўё ҳаётнинг шу икки жиҳатини бўрттириб кўрсатиб тургандай. Унинг гир теварагида турли шакл ва ҳажмдаги кўзалар тасвирланган, улар атрофида қалампирга ўхшаш нақшлар, чирмовуқ гуллар. Суратни томоша қила туриб, беихтиёр Хайём рубоийлари ёдга тушади.\n- Кўза – умр рамзи, - дея суратга изоҳ беради Гулчеҳра. – Унинг қандай тўлиши, яъни умрнинг қандай ўтиши инсоннинг ўзига боғлиқ. Тошлар устида тасвирлангани эса омонатлик, нозиклик белгиси. Худди тош кўзани синдиргани каби ёмонликлар, хатолар инсон умрини емиради.\nГулчеҳра чизган суратлардаги яна бир муҳим жиҳат – уларнинг ҳар бирида намоён бўлиб турган миллий колорит. Ҳар бир расмдан мустаҳкам ўрин олган қалампирсимон, чирмовуқсимон ва шу каби миллий кашталарга хос шакллар, халқимиз ҳунармандчилиги намуналари бўлган кўза, миллий матолар – атласу шойи газламалар – бари ёш мусаввир ижодида мужассам. Гулчеҳра Садинованинг таъкидлашича, миллийлик унинг ҳар бир суратида акс этиши бежиз эмас, зеро, унинг тасаввури, хаёлот дунёси шу юртга хос манзаралар билан тўкис, шулар билан тўлақонли.\n- Сурат чизишга болалигимдан қизиққан бўлсам, графикага сал кейинроқ – Қарши санъат коллежида ўқиб юрган чоғларимда ошно тутиндим, - дейди у. – Чизганларимни аввал уйда дадам, шоир Ўктам Садин билан муҳокама қилган бўлсам, коллежда устозим Наби Пирназаров менга бу йўналиш сир-синоатларини ўргатди, маҳорат сабоғини берди. Аста-секин ўз кучимни мамлакатимизда ёшларимиз учун ташкил қилинган турли танловларда синаб кўра бошладим.\n2012 йилда тасвирий санъат ҳафталигида фаол иштирок этиб, иккинчи ўринга муносиб кўрилган ёш рассом 2013 йилда “Юрт келажаги” республика танловида ғолибликни қўлга киритди. 2015 йилда Қарши давлат университетига давлат гранти асосида ўқишга қабул қилинган Гулчеҳра Садинова ўзи танлаган йўналишни янада чуқурроқ ўргана бошлади. Бугунги кунда у университетнинг педагогика факультети тасвирий санъат ва муҳандислик графикаси йўналишининг 2-босқич талабаси. Дарс-машғулотларда фаол қатнашиш баробарида устозлари Фарҳод Очилов, Эркин Жабборов, Муфассал Муҳаммадиев, Элёр Тўраев ва Нурман Бердиевдан тасвирий санъат сирларини мукаммал ўрганиб бормоқда. Шу билан бирга, университетда ташкил этилаётган турли беллашув ва танловлар Гулчеҳранинг иштирокисиз ўтмайди.\n- Ўтган йили университетда ўтказилган “Устоз ва шогирд” халқаро танловида биринчи ўринни қўлга киритгандим, - дейди у. – Бундан ташқари, “Янги аср истеъдодлари” республика кўрик-танловида ҳам якуний босқичда ғолиб деб топилдим. Танловлардаги иштирок одамда ўзига бўлган ишонч ҳиссини мустаҳкамлайди, қолаверса, бошқалар билан фикр алмашиш, янгилик ўрганишда ҳам катта ёрдам беради. Ўз ижодимда шу янгилик ва тажрибалардан фойдаланишга ҳаракат қиламан.\nГулчеҳра ёш бўлишига қарамасдан бир неча марта тасвирий санъат кўргазмаларида қатнашишга муваффақ бўлди. Унинг асарлари томошабин томонидан илиқ кутиб олинди. Шулардан бири – республика Бадиий коллежи ўқитувчиси, таниқли рассом Гулнора Раҳмон Гулчеҳранинг расмларини томоша қилиб, унинг келажакда катта рассом бўлиб етишишини айтган эди.\n- Фақат ижоддан тўхтамаслик керак, - дейди Гулчеҳра. – Ўзимга ўзим фақат шу гапни такрорлайман. Меҳнат, изланиш, биз кабиларга яратиб берилган шароитлардан унумли фойдаланиш янги ютуқларга эришишимда пойдевор бўлишига ишонаман. Келажакдаги режаларим ҳам шунга монанд. Ўқишни тамомлаб, магистратура босқичида таълимни давом эттирсам, ўзим каби рассомчиликка қизиқадиган ёшларга сабоқ берсам, дейман. Ва албатта, келажакда номим таниқли рассомлар қаторида тилга олинишини истайман.\nИнтилганга толе ёр, дейишган. Ёш мусаввир Гулчеҳра Садинова ҳам ўз интилишларининг самарасини кўришига шубҳа йўқ...


Россиянинг Ангарск шаҳрида яшовчи Михаил Попков “Комсомольская правда” сайтига берган интервьюсида терговни чалғитмаганлигини ва хизмат мавқеидан ҳеч қачон фойдаланмаганлигини маълум қилди, деб хабар берди “Тvzvezda.ru” нашри.\nҲисобида 60 дан ортиқ аёлнинг ҳаётига нуқта қўйган қотил Михаил Попков ҳали милиция ходими бўлиб ишлаётган пайтидаёқ қотилликка қўл урган. У журналистнинг “Изларни моҳирона яширганлиги” тўғрисида берган саволига “Бу ерда ҳеч қандай моҳирлик ҳақида гап бўлиши мумкин эмас, ҳеч қачон из қолдирмаслик керак, бу эса жуда оддий!” деб жавоб берди.\nМихаил Попков тезкор навбатчи лавозимида ишлаган, терговга алоқаси бўлмаган.\n“Менинг вазифам бор-йўғи жиноятлар ҳақида тушган хабарларни тегишли китобга қайд этиш, тезкор ходимларни воқеа жойига олиб бориш учун транспорт хизматини ташкил этишдан иборат эди. Бошқа жараёнда иштирок этмаганман”, деди қотил.


«Яқин орада вазият ойдинлашади» – Отабеков Ўзбекистонда карантин қачон тугаши ҳақида » Sangzor.uz - Жиззах янгиликлар портали\nSangzor.uz - биз сизга яқинмиз! » Breaking news » «Яқин орада вазият ойдинлашади» – Отабеков Ўзбекистонда карантин қачон тугаши ҳақида\nДавлат бош санитария инспектори Нурмат Отабеков Ўзбекистонда карантин режими тугаши шартларини маълум қилди.\n«Карантин режими қачон тугаши ҳозир ҳаммани бирдек ўйлантираётган масала. Халқаро экспертлар ёзда, иссиқ об-ҳаво бошланиши билан коронавирус тарқалишига тўсиқлар пайдо бўлиши ва бу ижобий ўзгаришларга сабаб бўлишини айтишмоқда.\nОдатда карантин режими тугашининг асосий шарти аҳолининг 70 фоизида касалликка қарши иммунитет ҳосил бўлиши ҳисобланади. Касалликни бошдан кечириш ёки эпидемиологик чоралар натижасида 70 фоиз аҳолида иммунитет ҳосил бўлса, карантин тугатилади», дейди Нурмат Отабеков.\nНурмат Отабеков фақат кескин чораларгина касаллик чўққисини енгиб ўтишга ёрдам бериши, шунинг учун ўз-ўзини изоляция қилиш режимига риоя этиш лозимлигини таъкидлади.\nУнинг сўзларига кўра, республика махсус коммиссияси карантинни тугатиш масаласи устида ишламоқда – яқин орада вазият ойдинлашади ва хулосалар қилинади.\nБрифинг давомида бош санитария инспектори Тошкент шаҳрида карантинга ёпилган муассасалар рўйхати билан ҳам таништирди.\n«Тошкент шаҳридаги 7-сонли туғуруқхона, республика перинатал маркази, республика эндокринология ихтисослашган илмий-амалий маркази, 5-сонли инфекцион касалликлар шифохонаси, республика шошилинч тиббий ёрдам илмий маркази ва ShohMed хусусий шифохонаси карантинга ёпилган. Сабаби бу муассасаларда коронавирус билан зарарлариш ҳолатлари аниқланган», дейди Нурмат Отабеков АОКАда ўтказилган брифинг чоғида.\nУ шунингдек вирусни юқтириб олиш эҳтимоли юқори бўлган жойларни санаб ўтди.\n«Биринчи ўринда дорихоналарда ишлайдиганлар. Чунки дорихонага кўпроқ соғлигида муаммоси бор одамлар ташриф буюради.\nИккинчи ўринда дўконлар. Дўконларга борганда хавфсизлик мақсадида тиббий ниқоб тақиш, арава тутқичига антисептик воситалар билан ишлов бериш, ўралган маҳсулотларни олиш, қадоқланган пакетларга камроқ қўл теккизиш керак.\nУчинчи ўринда автомобилларга ёқилғи қуйиш шохобчалари. Ёқилғи қуядиган ускунадан кунига ўнлаб одам фойдаланади.\nТўртинчи ўринда уй ҳайвонларини сайр қилдириш жойлари. Итларни олиб чиқишда подъезд ва эшик тутқичлари ушланади. Бундан ташқари, итлар панжасида вирусни уйга олиб кириши мумкин.\nБешинчи ўринда чиқинди ташлашга чиқиш. Бунда хавф нисбатан камроқ бўлсада, чангда вирус заррачалари сақланиб қолган бўлиши мумкин», дейди Отабеков.\nДавлат ташкилотлари ходимларининг карантинда навбатчилик қилиши қонунийми?\nЎзбекистондаги карантин чекловларига қарамай нега беморлар сони ортяпти?


Apple'нинг iPhone 8 смартфонига Samsung дисплейи ўрнатилади\n19:40 / 13.02.2017\nApple компанияси 2017 йилда тақдим этиладиган iPhone қурилмалари учун Samsung Display'га 60 миллион OLED-панель буюртма қилди. Шартнома қиймати 5 триллион корея вонини (4,3 миллиард доллар) ташкил қилди. The Investor шу ҳақида хабар берди.\nSamsung Display Apple'нинг асосий дисплей етказиб берувчиларидан бири ҳисобланади. Шунингдек у дунёдаги энг йирик OLED-дисплей ишлаб чиқарувчиси ҳамдир - у бозорнинг 95 фоизидан ортиғини эгаллаган. Манбага кўра, ҳар бир матрица Apple'га 71 доллардан тушмоқда. Таққослаш учун - iPhone 7'нинг IPS-матрицалари, норасмий ҳисоб-китобларга кўра, 40 долларча бўлган.\nSharp бош директори Тай Жен-ву iPhone 8 қурилмалари OLED-дисплейга эга бўлишини тасдиқлади. Унинг таъкидлашича, смартфонларда LTPS-панелларни қўллашдан воз кечиш - Apple'нинг инновацион маҳсулот яратиш истагини амалга оширувчи ягона йўлдир. OLED-дисплей LTPS-дисплейдан камроқ энергия истеъмол қилиши, юқори контрастлилиги ва мослашувчи экран яратиш имкони мавжудлиги билан ажралиб туради.\nApple iPhone 8 Samsung Display OLED-дисплей


Ўзбекистонда Германиянинг яна бир йирик банки иш бошлайди\n19 май 2021, Тошкент вақти: 00:52\nТошкентдаги Ўзбекистон Марказий банки биноси.\n27 май куни Ўзбекистонда Германиянинг Landesbank Baden-Wuerttemberg халқаро банки ваколатхонаси очилиши кутилмоқда.\nNorma.uz сайтининг хабар қилишича, Ўзбекистон банклари мазкур банк билан ҳамкорлик қилиш тажрибасига эга. Хусусан, ўтган йилнинг октябрь ойида Asia Alliance Bank тижорат банки немис банки билан Ўзбекистон хусусий сектори ва кичик бизнес субъектлари лойиҳаларига кредит бериш бўйича битим имзолаган. Ноябрь ойида эса “Трастбанк” бу банкда еврода мухбирлик ҳисоби очган ва бу ўзбек банкининг хорижда банк операциялари ўтказиш имкониятини кенгайтирган.\nLandesbank Baden-Wuerttemberg Германиядаги энг йирик 10 банкнинг биридир. У Штутгарт шаҳри, ер омонат кассалари ва Баден-Вюртемберг ери томонидан назорат қилинади. Бош қароргоҳи Штутгарт шаҳрида бўлган бу банкнинг Германияда 200 та, бошқа мамлакатларда эса 24 та филиали мавжуд.\nБанк бутун дунё бўйлаб 2800 та банкни бирлаштирувчи мухбирлик тармоғига эга. Банк мижозлари орасида Merсedes-Bеnz, Porsche, BOSCH, Siemens, BOSS, TRUMPF ва бошқа таниқли ширкатлар бор.\nЎзбекистон Марказий банки маълумотига кўра, шу кунда мамлакатда аккредитациядан ўтган олтита хорижий банк, шу жумладан, Германиянинг икки, АҚШнинг бир, Покистоннинг бир ва Жанубий Кореянинг икки банки фаолият юритмоқда. Айни пайтда Ўзбекистонда аккредитациядан ўтган битта ҳам Россия банки йўқ.


Volkswagen қайси компанияни ўзи учун асосий хавф сифатида кўради? - Carzone.Uz\nЙирик автомобилсозлик компанияларининг раҳбарлари омма олдидаги чиқишларида Tesla компаниясига эҳтиёткорлик билан баҳо беради. Чунки Tesla жуда ёш ва барча синфларга мансуб улкан ҳажмдаги русумлар ишлаб чиқариб, йилига миллионлаб нусхада сотаётган автобозор наҳанглари билан баҳслашишга тажрибасизлик қилади.\nБироқ Volkswagen етакчиси Герберт Дисс “Тесла”ни жуда жиддий қабул қилди. Нашрлардан бирининг Volkswagenнинг асосий рақобатчиси кимлиги ҳақидаги саволига Дисс “Эски дунёда Toyota, Hyundai ва француз автомобилсозлари эди. янги дунёда эса бу “Тесла”дир”, дея жавоб қилди.\nКелинг энди “рақобатчи”ларнинг салоҳиятини солиштирамиз. Volkswagen ўтган йили 6 млнга яқин автомобиль сотди. Tesla эса 84 мингга етар-етмас. Аммо Volkswagen бошлиғи айнан унда жуда катта хавфни кўрганлигини очиқ айтмоқда. Немис автомобилсозларида йўқ қобилият “Тесла”да бор ва энг хавфлиси ҳам шу.\n“Тесла”нинг дастурий таъминотга жавоб берувчи кўп сонли инженерлари бор, электродвигателлари аъло даражада ишлайди. Бундан ташқари, электромобилларни тезкор зарядлаш тармоғи мавжуддир. Қолаверса, автоном бошқарув технологияси ҳам фаол ривожланмоқда. “Булар биз ушбу йўналишларда ишларимизни хийла яхшилашимиз кераклигини билдиради”, деди Герберт Дисс.


Британия: Ота-оналар ЛГБТ дарсларга қарши чиқишди - BBC News O'zbek\nImage caption Ота-оналарга кўра, болаларга бир жинсли алоқалар ҳақида жуда эрта ва жуда кўп маълумот берилмоқда\nАнглиянинг Бирмингем шаҳрида жойлашган мактабда бир жинсли муносабатлар ҳақида ҳикоя қилувчи дарслар ота-оналарнинг норозилиги туфайли вақтинчалик тўхтатиб қўйилди. Мактаб маъмурияти ота-оналарнинг бундай тушунмаслигидан қаттиқ ранжиганини маълум қилган.\nБирмингемдаги Parkfield Community мактабини бошқарувчи уюшманинг ижрочи директори Ҳейзел Пулли No Outsiders (Ҳеч қандай аутсайдерлар) номли дастур атрофида юзага келган жанжални деб айрим ўқитувчиларнинг озиб кетгани ва уйқусизликка дучор бўлгани ҳақида сўзлайди.\nЎзбекистон, ОИТС ва Азима: Ўзбеклар ВИЧ СПИД ҳақида билиши зарур 10 жавоб нима?\nЎзбек ёшларига жинсий тарбия қанчалар керак?\n'Мусулмонлар учун жинсий тарбия' китоби ғазаб билан кутиб олинди\nУшбу лойиҳа 2014 йилда мактаб директори ўринбосари Эндрю Моффат томонидан болаларнинг замонавий жамиятдаги рангбарангликлар ва тафовутларни англаб етиши учун ишлаб чиқилган.\nДастур доирасида мактаб ўқувчиларига ЛГБТ озчиликлар ҳуқуқлари ва гомофобия тўғрисида маълумотлар бериб борилган. Бундан ташқари дастурдан ирқ, дин, ёш ва ногиронлик мавзулари ҳам ўрин олган. Бироқ ота-оналарнинг кескин норозилиги ортидан мактаб маъмурияти дастурни вақтинча тўхтатиб қўйишга мажбур бўлган.\nПулли хоним дастур орқали ўқувчиларга «барча оилалар турлича» бўлишини тушунтиришни истаганликларини айтади.\nImage caption "Болаларимизни йўлдан оздиришни тўхтатинг!"\nImage caption Мактабдаги охирги намойишга 250 нафар ота-оналар ва фарзандлари тўпланган\nImage caption Паркфилд Комьюнити мактаби барча кўрсаткичлар бўйича олдинда\n«Биз ёш болаларга бир жинсли жуфтликлар тўғрисида жинсий муносабатлар нуқтайи назаридан маълумот бермаймиз. Биз шунчаки хар ҳил оилалар борлиги, қайсиларидадир икки ота ёки икки она бўлиши мумкинлигини ўргатишга ҳаракат қиламиз.»\nАммо аксари мусулмон жамоатларидан бўлган ота-оналар ўз фарзандларининг бундай дарсларни ўрганишига қарши чиққанлар. Улар бир неча бор мактаб ёнида норозилик намойиши ўтказганлар. Уларнинг таъкидлашича, болалар ҳали бундай мавзуларни ўрганишга ёшлик қилади ва улар исломий қадриятларга зиддир.\nМазкур мубоҳасали масала билан шуғулланишни ўз бўйнига олган Британия таълим стандартлари назорати бўйича Бошқарма (Ofsted) шу ойнинг бошида No Outsiders дастури ЛГБТ мавзусига ортиқча урғу бермаган ва ушбу дарслар ўқувчиларнинг ёшига мос келган, деган хулосага келган.\nМактаб директори Девид Уилямс Ofsted ҳисоботини ўқувчилар ва ўқитувчилар учун ажойиб янгилик, деб атаган.\nОфстед катта инспектори Питер Хамфрис «ота-оналарнинг унча катта бўлмаган, лекин жуда фаол қисми мактабнинг бу масала бўйича сиёсати, тажрибаси ва қарашларини тушунмаётгани»ни айтади.\nImage caption Намойишчиларга кўра, болаларнинг жинсий тарбияси мактабнинг эмас, ота-оналарнинг иши\n«Мазкур ота-оналар мактабнинг ЛГБТ мавзусига ҳаддан зиёд кўп эътибор қаратаётгани ва дарсларнинг ўзи ўқувчилар ёшига мувофиқ келмаслигини иддао қилади. Бироқ инспекторлар бу даъволарга асос топа олмади,» маълум қилади жаноб Хамфрис.\nЛекин инспекторлар хулосаси норози ота-оналарни тинчлантира олмаган. Икки фарзанди шу мактабда таҳсил олувчи Мақсуд Ҳасан ҳисоботни ахлоқсизликларни оқлаш воситаси, деб атайди.\n«Агар ҳаммаси яхши бўлса, у ҳолда нега ота-оналар 600 болани шундай дарслар туфайли мактабдан чиқариб олди? 500 дан зиёд имзо тўплаган петиция қайдан пайдо бўлди унда? Агар ҳаммаси жойида бўлса, нега унда ота-оналар беш ёки олти ҳафтадан бери норозилик намойишларини тўхтатмаяпти?» хитоб қилади у.\nОта-оналарнинг таъкидлашича, асосий муаммо - бу болаларнинг ёши.\nЎз навбатида Ofsted мактаб маъмуриятига ота-оналарнинг ўқитиш жараёнини яхши англашига имкон яратувчи ёндашув ишлаб чиқишни маслаҳат берган.


экология – Сурхон тонги\nТабиат билан инсоният ўртасида мураккаб мувозанат мавжуд. Экологик билимлар етишмаслиги оқибатида сув, тупроқ, ҳаво ифлосланиши, ўсимлик ва ҳайвонот оламининг камайиши рўй бермоқда. Экологик мувозанатнинг бузилиши одамлар ҳаётига ҳам хавф туғдирмоқда. Табиат — бу тирик организмдир. Табиатни муҳофаза қилиш тинчликни сақлашдан кейинги ўринда турадиган долзарб муаммолардан биридир. Атроф муҳитнинг ифлосланиши табиат …\nАҳоли зич яшайдиган, ишлаб чиқариш корхона-лари кўп бўлган шаҳар жойларда атмосфера таркибида кислород миқдорининг камлиги ҳаммага аён. Бунинг учун ўзидан кислород чиқарадиган яшил ўсимликларни кўпайтириш ва уларни парваришлаш талаб этилади. Масалан, бир туп дарахт ўстирилса, у кунига ўзидан 3,2 метр куб ҳажмда кислород ажратади. Воҳамизда ҳам аҳоли яшаш шароитини яхшилаш …\nФеврал 13, 2019\tҚишлоқ хўжалиги 0\nМаълумки, кўп йиллар давомида табиатни асраш ва дарахтларни кўпайтиришда бефарқ бўлиб, ноёб ўсимликлар ҳамда мевали дарахтларга эътибор бермадик. Натижада айрим мева навлари йўқолиб кетиш арафасида. Академик М.Мирзаев номидаги Боғдорчилик, узумчилик ва виночилик илмий текшириш институтининг вилоятимиздаги шохобчаси жамоаси ҳар йили мевали ва манзарали дарахт кўчатларини етиштириб келмоқда. Жумладан, олма, нок, …\nФеврал 1, 2019\tЖамият 0\nВилоятимизда уюшқоқлик билан ўтказилган умумхалқ экологик хайрия ҳашари Қизириқ туманида ҳам катта ташаббус билан ташкил этилди. Унда 23 минг нафардан ортиқ ҳашарчи иштирок этди. Халқимизни ўзаро ҳамжиҳатликка ундовчи ободончилик ишларида 32 та техника ёрдамида 78 гектар ерга ишлов берилди, 138 километр масофадаги ариқ ва зовурлар тозаланди. Баҳор нафасини ҳис этиб, …\nБугун юзага келаётган экологик муаммолар чегара билмайди. Чунки табиат сингари унинг муаммолари ҳам маъмурий чегараларни тан олмайди. Бир ёки бир неча давлатнинг уриниши билан экологик тангликни бартараф этиб бўлмайди. Бугунги кунгача атроф-муҳитни муҳофаза қилиш, табиий ресурслардан оқилона фойдаланиш, экологик хавфсизликни таъминлаш соҳасида 30 дан ортиқ қонун ҳамда юзлаб қонуности ҳужжатлар …\nБугунги кунда хорижий давлатлар амалиётида экология соҳасидаги сиёсий партиялар жамият ҳаётида муҳим ўринга эга. Жумладан, дунёда 100 яқин давлатларда экологик партиялар фаолият олиб боради. Мамлакатимизда ҳам давлат ва жамият қурилиши соҳасида амалга оширилаётган ислоҳотлар, тўпланган тажрибалар асосида янги сиёсий партия — Ўзбекистон экологик партиясини ташкил этиш заруриятини келтириб чиқарди. Шу …


Диего Симеонени ярим йилга четлатишга хизмат қилиши мумкин бўлган кадр топилди - Спорт - PressNews.uz\nБош Саҳифа / Спорт / Диего Симеонени ярим йилга четлатишга хизмат қилиши мумкин бўлган кадр топилди\nДиего Симеонени ярим йилга четлатишга хизмат қилиши мумкин бўлган кадр топилди\nҚўшилди: 02 май 2016 11:30\nФутбол бўйича Испания Ла Лигасининг «Малага»га қарши ўйинида майдонга иккинчи тўпни қасддан ташлаб юборган «Атлетико» клуби бош мураббийи Диего Симеоне уч ўйинга четлатилганди. Унга кўра, мутахассис «Атлетико» иштирокидаги учта беллашувни томошабинлар қаторида кузатиши керак эди, деб ёзди «Sports.ru».\nҚоидага кўра, мураббий четлаштирилгач, ўйин вақтида жамоаси билан мулоқотга кириша олмайди. Мана шу таъқиққа қарамай, Диего Симеоне «Райо Вальекано» билан учрашув вақтида бу талабни бузган. Фотода Симеоненинг олдида дарвозабонлар мураббийи Пабло Верселоне ўтирганини кўриш мумкин. Унинг қулоқларида эса масофадан туриб сўзлашиш мумкин бўлган мослама бор.\nХудди шу мослама «Атлетико» клуби сардори Габи Фернандесда ҳам бор эканлиги суратга олинган. Бундан келиб чиқадики, Диего Симеоне ўйин вақтида жамоаси билан алоқага киришишга ҳаракат қилган.


Асаларичиликда октябрь ойида бажариладиган ишлар\nОктябр ойида асалариларнинг ҳаётий фаоллиги аста-секин сусаяди. Расплод миқдори аста-секин камайиб боради, она асалари тухум қўйишдан тўхтайди. Улардаги модда алмашинуви секинлашади, улар совуққа тайёрлана бошлайди. Совуқ об-ҳавони кутар экан, улар бутун қути тешикларини прополис билан тўлдира бошлайди.\nБу пайтда давомли кузги ёмғир бошланмасдан, уяга кана қўзғатувчи расплод ва катта асаларилар касаллиги — варроатозга қарши ишлов бериш керак.\nАсаларилар варроатоз билан касалланганини қути тубида ўлиб ётган 2 миллиметрлик каналарни кўрганда тушунасиз. Шунингдек расплодли мумкатаклар ола-була бўлиб қолади. Ёпиқ ячейкалар орасида бўш қолдирилганлари ҳам бўлади. Ўлган ғумбаклар танасида каналарни кўриш мумкин. Ўлган асаларилар қанотсиз бўлади, чунки каналар асалари қанотларини ва барча тукли қопламасини ейди.\nВарроатозни даволаш учун уяни ва рамкаларни совунли сув билан ювиш, сўнг тоза сув билан чайиш керак. Ундан кейин ҳамма нарсани тетрациклинли сув билан чайиш лозим (бу эритма 40 литр сувга у ош қошик нисбатида тайёрланади). Асални олиб қўйиш мумкин, сушли рамкани ҳам тетрациклинли сув билан ювиш лозим.\nУмуман, кузда 3 марта, заруратга кўра ишлов берилади. Шунингдек, асалариларни сентябрда бўлгани каби, шифоли қиём билан боқиш керак.


Оламда Аллоҳнинг дини биттадир | Azon.uz - Ахборот-таҳлилий портал\n14:00 28.07.2018 727\nОсмону ерда Аллоҳнинг дини биттадир. У Ислом динидир. Аллоҳ таоло: «Албатта, Аллоҳнинг ҳузуридаги дин Исломдир», (Оли Имрон сураси, 19-оят) деган. Ва яна «Ва сизга Исломни дин деб рози бўлдим», (Моида сураси, 3-оят)деган. У ҳаддан ошиш ва камчиликка йўл қўйиш ўртасидадир. Ташбеҳ (ўхшатиш) ва таътийл (амалдан қолдириш) ўртасидадир. Жабр ва қадар ўртасидадир. Хотиржамлик ва умидсизлик ўртасидадир.\nШарҳ: Яъни Аллоҳга ибодат қилиш йўли, дастури ва низоми еру осмонда бирдир. Аллоҳнинг ерда шериги йўқ бўлганидек, осмонда ҳам шериги йўқдир. У ерда ҳам, осмонда ҳам Ўзидан бошқага ибодат этишни жоиз қилмас. Шунингдек, Муҳаммад соллаллоҳу алайҳи васаллам ерда набийларнинг хотами бўлганларидек, осмонда ҳам набийларнинг хотамидирлар.\n«Лаа илаҳа иллаллоҳ, Муҳаммадун Расулуллоҳ» калимаси ила таъбир қилинадиган Ислом динининг асоси шудир.\nИмом Таҳовий Оли Имрон ва Моида сураларидан биттадан оятни далил қилиб келтирадилар. Сўнгра Исломнинг хусусияти ва фазлини баён қилиб: «У ҳаддан ошиш ва камчиликка йўл қўйиш ўртасидадир», деб айтиб ўтадилар.\nАбу Ҳурайра розияллоҳу анҳудан ривоят қилинган саҳиҳ ҳадисда собит бўлишича, Набий соллаллоҳу алайҳи васаллам:\n«Биз – анбиёлар жамоасининг динимиз бирдир», деганлар.\n(Аҳмад ривоят қилган).\n«Ким Исломдан бошқа динни истаса, бас, ундан ҳаргиз қабул қилинмас», деган ("Оли Имрон" сураси, 85-оят).\nШунга биноан, ҳамма замонларда дин битта – Ислом дини бўлган, лекин шариатлар турлича бўлган.\nАллоҳ таолонинг қуйидаги ояти бунга далилдир:\n«Сизлардан ҳар бирингизга алоҳида шариат ва маслак қилиб қўйдик» ("Моида" сураси, 48-оят).\nДин аслий нарсалардан иборат бўлиб, у биттадир. Шариат эса фаръий нарсалардан, амал қилиш йўлларидан иборат бўлиб, у турличадир.\nИслом Аллоҳ таоло Ўз бандаларига Ўз пайғамбарлари орқали юборган кўрсатмалари тўпламидир. Бу диннинг асли ҳам, фарълари ҳам пайғамбарлар томонидан ривоят қилингандир. Дин жуда ҳам очиқ-ойдин нарсадир. Унга ҳар бир вояга етгану етмаган, каттаю кичик, фасийҳ ҳам, ажам ҳам, закий ҳам, нозакий ҳам энг қисқа муддатда кириши мумкин. Лекин бу диндан чиқиш эса киришдан ҳам тез, яъни биргина сўзни инкор қилиш билан, ёлғонга чиқариш ёки қарши туриш билан бўлиши мумкин. Шунингдек, Аллоҳга нисбатан ёлғон тўқиш, Аллоҳ таолонинг сўзига гумон билан қараш, Аллоҳ таоло нозил қилган нарсани рад қилиш, Аллоҳ шак-шубҳага ўрин қолдирмаган нарсада шаккоклик қилиш ва шунга ўхшаган диндан чиқишга сабаб бўладиган нарсалар билан бўлиши мумкин.\nМуаллифнинг «У ҳаддан ошиш ва камчиликка йўл қўйиш ўртасидадир», дегани ҳақида.\n«Ҳаддан ошиш» араб тилида «ғулув» дейилиб, бу шариат қўйган чегарадан зиёда ёки нуқсон билан четга чиқишни билдиради.\n«Камчиликка йўл қўйиш» эса «тақсийр» дейилиб, шариатда кўрсатилган чегарага етмасдан, буйруқларни ва қайтариқларни тарк этиш билан бўлади.\nИслом ҳаддан ошиб, чегарадан чиқишни кечирмайди ва атайлаб камчиликка йўл қўйишни афв қилмайди. Балки, ўртача йўл тутади.\n«Эй аҳли китоблар! Динингизда ноҳақ ҳаддан ошманг...» деб айт» ("Моида" сураси, 77-оят).\n«Эй иймон келтирганлар! Аллоҳ сизга ҳалол қилган пок нарсаларни ҳаром қилманг. Ҳаддингиздан ошманг. Албатта, Аллоҳ ҳаддидан ошувчиларни севмас» ("Моида" сураси, 87-оят).\n«Набий соллаллоҳу алайҳи васалламнинг бир нечта асҳоблари у зот соллаллоҳу алайҳи васалламнинг завжаларидан у зотнинг ошкор бўлмаган амаллари ҳақида сўрадилар. Улардан бири: «Аёлларга уйланмайман», деди. Бошқа бири: «Гўшт емайман», деди. Яна бири: «Кўрпада ухламайман», деди. Шунда у зот: «Одамларга нима бўлдики, бундоқ, бундоқ, дейишибди?! Лекин мен (тунда) намоз ҳам ўқийман, ухлайман ҳам, (нафл) рўза ҳам тутаман, оғзим очиқ ҳам юраман, аёлларга уйланаман ҳам. Ким менинг суннатимдан юз ўгирса, мендан эмас», дедилар» (Муслим ривоят қилган).\n«Бир «намозхонлар»га вайл бўлсинки… улар намозларини унутувчилардир», деган ("Моъун" сураси, 4-5-оятлар).\nЯъни намоз ҳақида бепарволик қилиб, камчиликка йўл қўйиб, уни эсдан чиқарадиганлар ҳалок бўлсин, ҳолига вой бўлсин.\nМуаллифнинг «Ташбеҳ (ўхшатиш) ва таътийл (амалдан қолдириш) ўртасидадир», деган сўзи ҳақида.\n«Ташбеҳ» – махлуқнинг сифатларидан бирини Холиққа исбот қилишдир.\n«Таътийл» – Аллоҳ таолонинг Ўзи ва Унинг Расули У Зоти таолога нисбат берган сифатлардан бирортасини манфий (рад) қилишдир.\nАввал айтиб ўтилганидек, Аллоҳ таоло Ўзини Ўзи ёки Расули васф қилганидек, ўхшатмасдан васф қилинишини яхши кўради. «У бизга ўхшаб эшитади, бизга ўхшаб кўради», каби гаплар айтилиши жоиз эмас. Шунингдек, Аллоҳ таоло Ўзини Ўзи ёки Расули васф қилганидек, таътийл қилмасдан васф қилинишни яхши кўради. У Зот Ўзини Ўзи ёки У Зотни энг яхши биладиган зот – Пайғамбари васф қилган сифатлардан бирортасини инкор қилиб бўлмайди. Чунки бу таътийлдир.\nАллоҳ таолонинг Ўзи:\n«У Зотга ўхшаш ҳеч нарса йўқдир. У ўта эшитувчидир, кўриб турвчидир», деган ("Шуро" сураси, 11-оят).\n«У Зотга ўхшаш ҳеч нарса йўқдир» деган сўзи мушаббиҳа мазҳабига раддиядир.\n«У ўта эшитувчидир, кўриб турувчидир», дегани муъаттила мазҳабига раддиядир.\nМуаллифнинг «Жабр ва қадар ўртасидадир» деган сўзи ҳақида.\nБу маъно ҳақида ҳам олдин гапириб ўтилган. Банда ўз иш-ҳаракатлари ва гапларига мажбур қилинмас. Албатта, унинг гаплари ва иш-ҳаракатлари титроқ босгандаги ҳаракатга ёки шамол эсгандаги дарахтнинг ҳаракатига ўхшаган эмасдир. Шунингдек, унинг гаплари ва иш-ҳаракатлари унинг ўзи томонидан халқ қилинган ҳам эмасдир. Балки улар баданнинг иш-ҳаракатлари ва касби бўлиб, Аллоҳнинг яратганидир. Яратиш ва касб қилиш орасидаги фарқ олдин айтиб ўтилди.\nМуаллифнинг «Хотиржамлик ва умидсизлик ўртасидадир», дегани ҳақида.\nБу маъно тўғрисида ҳам олдин айтиб ўтилган. Банда доимо ўз Роббининг азобидан қўрқиб, раҳматидан умидвор бўлиб туриши лозим. Хавф билан умидворлик банданинг Аллоҳ томон юришида икки қанот вазифасини ўтайди. Банда Аллоҳнинг макридан хотиржам бўлмайди. Шунингдек, Унинг раҳматидан ноумид ҳам бўлмайди.\n(«Ақийдатут-Таҳовия» шарҳининг талхийси китобидан)\n11:52 22.02.2019 4074


РИШТОНЛИК КУЛОЛ МУАММОСИ ҲАЛ ЭТИЛДИ - Ўзбекистон Республикаси Монополияга қарши курашиш қўмитаси\nЎзбекистон кулолчилик санъатининг энг бой меросини сақлаб қолган маскан ҳисобланади, бунга мисол сифатида Фарғона вилоятининг Риштон туманини олишимиз мумкин. Миллий хунармандчилик анъаналари авлоддан-авлодга ўтиб, жадал ривожланиб келмоқда. Ана шундай қўли гул усталардан бири Исмоилжон Комилов – кулолчилик санъатини давом эттираётган 8 авлод вакили ҳисобланади.\nИсмоилжон Комилов – ҳунарманд\nБу Риштон туманида мовий рангни чиқарган катта уста Абдулла бўлган. Нимаики, Риштонни йўқолиб кетган мовий рангини тиклаган. Ундан кейин у одамам уни ҳеч кимга айтмаган. Ўшани кўк чинни дейилади, уни рецептини фақат ўзи билган. Бу Риштоннинг ана шу ранги йўқолиб кетгандан кейин, дадам ўша рангни сақлаб қолиш учун 62-63 йиллардан бошлаб 20 йил давомида ўша технологияни топган.\nУстанинг айтишига қараганда, оталари Риштоннинг кўк чинни деган рангни олиш технологиясини қайта кашф этгани учун, 1983 йилда маҳсус мукофот билан тақдирланган.\nОта-боболаримиз бошқа жойдан ранг олмаган. Қандай усулда, қўпол бўлсаям ўзимиздан олинган. Хозир Хитойдан Кобалт деган маҳсулоти келяпти, олдин ловжуяр дейиларди уни тоғдан олинарди. Ҳамма керакли маҳсулотлар Ўзбекистонни ўзидан олинарди. Шунинг учун ҳам бизда бир гап бор, Она тупроқ – халқни боқади. Меҳр берсанг она тупроққа сени ҳеч қачон ҳор қилиб қўймайди.\nИсмоил устанинг ҳозирги кунда 60 дан ортиқ шогирдлари бор, унинг сўзларига кўра мазкур бинони энди ишга тушириш арафасида турган экан. Савдолар ҳам секин-асталик билан ўз изига тушиб, маҳсулотга талабгорлар кўпайиб бормоқда. Уларнинг аксарият қисми – хорижий истеъмолчилар.\nҲар бир кулол билади – мижоз ишончини қозониш креатив ғоялар билан бой ва юқори сифатли маҳсулотни тақдим этиши шарт. Бунинг омиллари эса бир қарашда оддий ҳисобланади: таъбий газ ва электр энергияси узлуксиз таъминланса бас. Биргина сопол идиш юқори сифат чиқиши учун, кулол уни бир неча маротаба маҳсус қозонга солиб пиширади. Замон талабларига мос айрим қозонлар токда ишлайди. Энди тасаввур қилинг, ишингиз айни қизиган пайтда электр ўчиб қолди. Тайёрлаётган маҳсулотингиз эса бу билан расво бўлди дегани. Ҳунармандлар шу каби муаммога дуч келмаслик учун ҳам ишлатаётган ресурсларига пулларини ўз вақтида, олдиндан тўлашга ҳаракат қилишади. Аммо бу иш фаолияти даражасининг кафолати эмаслиги аниқ бўлди.\nМисол учун, Риштон тумани электр таъминоти корхонаси томонидан тадбиркорга нисбатан электр энергияси йўқолиши қийматининг техник-иқтисодий ҳисоб китоблари миқдори учун 2 153 271 сўм асоссиз қарздолик ҳисобланган. Натижада иш тўхтаб қолган.\nБундан норизо кулол Монополияга қарши курашиш қўмитаси Фарғона вилоят ҳудудий бошқармасига мурожаат этди. Аниқланган ҳолат юзасидан олиб борилган ўрганишлардан сўнг Риштон тумани, Зарариқ МФЙ, Фарғона кўчасида жойлашган ЯТТ “Мадисоев Алишер Хакимович”га тегишли бўлган кулолчилик маҳсулотлари ишлаб чиқариш цехига ҳисобланган асоссиз қарз мурожаатчи фойдасига қайта ҳисоб-китоб қилинишига эришилди.\nҲурматли тадбиркорлар унутманг, агар сиз ҳам шу каби ҳолатларга дуч келаётган бўлсангиз, Монополияга қарши курашиш қўмитасига мурожаат этинг ва биз албатта ёрдам беришга ҳаракат қиламиз.


08 июнь, 2019 0 440\nУнга кўра ҳафтанинг ҳар жума куни маданият, маънавият ва маърифат куни деб эълон қилинди. Бўлиб ўтаётган тадбирларда тумандаги барча корхона ва ташкилотлар масъуллари ва уларнинг оила аъзолари, кенг жамоатчилик вакиллари айниқса ёшлар кенг жалб қилинмоқда. Бундан ташқари "Тонгги бадантарбия" лойиҳаси доирасида "Ёшлик" марказий ўйингоҳида турли спорт машғулотлари олиб борилмоқда. Шунингдек, аҳоли ўртасида соғлом турмуш тарзини тарғиб қилиш ва йўлга қўйиш мақсадида "Оммавий юриш" акцияси йўлга қўйилади. Бунда 7 ёшдан 70 ёшгача бўлган фуқаролар иштирок этишлари мумкин.\nЁшлар ўртасида ахборот технологиялари бўйича саводхонликни оширишга қаратилган турли семинар тренинглар, дастурларда ишлаш ва яратиш ҳамда интеллектуал ўйинларни ташкил этиш бўйича секциялар фаолиятини йўлга қўйиш устида ҳам иш олиб борилмоқда. Аҳоли айниқса ёшлар ўртасида китоб мутолаасига бўлган қизиқишни янада ошириш мақсадида тумандаги барча ташкилот, корхона ва муассаса раҳбарлари ва ходимлари ҳамда кенг жамоатчилик ҳафтанинг чоршанба куни "Китобхонлик куни" лойиҳаси доирасидаги тадбирларда қатнашиб, "Оиламга бир китоб" акциясининг фаол иштирокчисига айланади.